הוועדה המיוחדת למאבק בנגעי הסמים והאלכוהול, כנסת 20, פרוטוקול מספר 116, 2018-02-26 12:00

תמר זנדברג: בוקר טוב – צהריים טובים כבר.

תמר זנדברג: שלום אדוני, מנכ"ל משרד האוצר.

תמר זנדברג: תודה שהצטרפת.

<שי באבד: שי.

תמר זנדברג: שי.

תמר זנדברג: נתחיל באדוני, ומשם נזלוג לשי.

תמר זנדברג: אני חייבת רגע לספר לך שהבוקר היינו בוועדת הכלכלה בנושא ייצוא הקנאביס, נושא שהצגת לנו כאן.

<שי באבד: אני יותר מידי מתעסק או בקנאביס או בסיגריות, שאני לא מעשן לא את זה ולא את זה, זה בעייתי.

<שי באבד: אני אסתפק בזה כרגע.

תמר זנדברג: התחלתי בדיון שם, אמרתי שבכנסת הקודמת הייתה איזו אמירה שאין לה כל כך ייחוס, אבל היא ככה ריחפה באוויר, שישראל לא תהיה יצואנית נשק וסמים.

תמר זנדברג: אז חבר הכנסת גליק ואני פועלים נגד ייצוא הנשק הישראלי שממשיך, ואנחנו שמחים לבשר שהתבגרנו מהתפיסה שקנאביס זה סמים, אלא שזה חומר בעל תועלת רפואית, ושצריך - - -

<שי באבד: לא רק זה, ההמלצה – ואת מכירה את זה היטב, תמר, ההמלצה הייתה שאת החומר שנייצא זה רק את אותו קנאביס שאנחנו כבר הופכים למוצר רפואי, שהוא מקוטלג או כשמן, או ככדורים או כתרופה.

<שי באבד: העסק, לצערי, היה תקוע עד עכשיו בגלל המשרד לביטחון פנים.

<שי באבד: אני מקווה שבאיזשהו שלב- - -

יהודה גליק: בגלל זה לא באת היום לדיון, כל משרד האשים את המשרד השני.

<שי באבד: יכולים להאשים מה שרוצים.

<שי באבד: חד משמעית, העסק תקוע רק בגלל המשרד לביטחון פנים.

<שי באבד: יש הסכמות, דרך אגב, יש דו"ח שעליו חתומים כל המשרדים באופן מלא, חוץ מהמשרד לביטחון פנים.

<שי באבד: אז אם המשרד לביטחון פנים - - -

תמר זנדברג: אני יכולה לבשר לך - - -

<שי באבד: אם משרד הפנים חותם על הדו"ח, אז אני מוכן - - -

תמר זנדברג: אני יכולה לבשר לך שאולי – לדעתי, אולי בפעם הראשונה ששמעתי היום את יואל הדר, היועץ המשפטי של המשרד לביטחון פנים, שאמר שהשר תומך.

תמר זנדברג: הוא אמר את המילה הזאת.

תמר זנדברג: הוא אמר - - -

<שי באבד: אפשר לקבל את זה מוקלט?

תמר זנדברג: כן, יש פרוטוקול.

תמר זנדברג: השר עד עכשיו לא אמר תומך, הוא עד עכשיו אמר לא מתנגד.

תמר זנדברג: הוא אמר: השר לא מתנגד, השר תומך.

תמר זנדברג: זאת מילה חשובה.

<שי באבד: היה דיון אצל ראש הממשלה בנושא הזה לפני שלושה שבועות, משהו כזה.

<שי באבד: במסגרת הדיון שהיה אצל ראש הממשלה, הציג שם השר לביטחון פנים גלעד ארדן לראש אגף חקירות ומודיעין במשטרה, שהציג שיש בעייתיות מאוד גדולה לאפשר ולהרחיב את הפעילות בחוות, כי ממידע מודיעיני שיש למשטרה, החוות הן תחת – שלא יכולים לחשוף אותו.

<שי באבד: יש חשש גדול לזליגה ולהשתלטות של משפחות פשע על החוות עצמן.

תמר זנדברג: שמענו.

<שי באבד: כששאלנו אם התבצעו מעצרים, אם הייתה איזושהי פעילות שנתפסה, אז הם באו בטענות שמאחר ולא הקצנו להם מספיק מקורות, תקנים ותקציבים נאותים, אז הם לא – אבל יש להם מודיעין, ומי שירצה ויש לו את הסיווג המתאים, בתדריך בארבע עיניים יוכל לקבל.

<שי באבד: כאשר ראש אגף מודיעין במשטרה מציג כזה דבר לראש ממשלה ולשרים האמונים, כמובן שאף אחד מהיושבים בחדר, כולל לא עובדך הנאמן שישב בראש הוועדה הזאת, רוצה לקדם נושא שאומרים שחד משמעית מעודד פשיעה במדינת ישראל.

תמר זנדברג: ברור, כן.

תמר זנדברג: אנחנו שמענו היום בדיון מר אבי שמחון, איזה שאלות הוא שואל עכשיו ומה הוא מבקש מהם, אבל לא חשוב, נדבר על זה אחרי, בסוף הישיבה.

תמר זנדברג: בואו נתכנס לנושא שלשמו התכנסנו.

<שי באבד: מי כמוך יודעת שכשרוצים לטרפד משהו - - -

תמר זנדברג: בדיוק, לכן אני אומרת.

יהודה גליק: אבל עכשיו אנחנו בנושא שהוא לא ביטחון פנים, הוא משרד האוצר.

תמר זנדברג: אתה ממש צודק, מאה אחוז.

תמר זנדברג: אז באמת התכנסנו היום במסגרת – אנחנו בדין ודברים כבר כמה פעמים, גם פה בתוך הוועדה וגם לצערנו בפניות אליכם, שאני שמחה שבאת אתה באופן אישי, כדי – ולא שלחת נציג, כי באמת היו לנו כמה עוגמות נפש עם המשרד.

תמר זנדברג: אנחנו עכשיו ניישר אותן.

<שי באבד: הבטחתי לך.

תמר זנדברג: אתה צודק, וקיימת.

תמר זנדברג: בנושא מיסוי מוצרי טבק.

תמר זנדברג: יש לנו כרגע שני נושאים כבדים על הפרק: אחד שפה בוועדה הובלנו, יחד עם חלק מהגורמים האזרחיים שתכף יציגו, בנושא האייקוס, שכאן אנחנו הבנו שלפני בערך, אני יודעת, חודשיים, משהו כזה, אתם – השר חתם על הצו.

תמר זנדברג: תכף אנחנו נרצה לשמוע גם עדכון על זה, וגם אני מבינה שזה – התהליך עדיין לא מושלם, כי - - -

יהודה גליק: עוד שבוע, אם זה לא עובר בוועדת כספים, זה - - -

תמר זנדברג: לא עוד שבוע, יש חודשיים, ועברו שבועיים – עבר חודש, סליחה.

תמר זנדברג: ב-17 לינואר, ויש עד 17 למרץ.

תמר זנדברג: אז עוד שבועיים וחצי שלושה.

תמר זנדברג: מרץ הוא חודש שמוכר לי היטב, כי הבחירות שאני מתמודדת בהן הן במרץ, אז כל יום קובע פה.

<קריאה: ביום אחרי שתיבחרי, את עושה פה ישיבה למה לא חתמו - - -

תמר זנדברג: אז תכף אנחנו נשמע ממך עדכון בנושא הזה.

תמר זנדברג: הדבר השני שחבר הכנסת יהודה גליק מוביל, ומאוד לוחץ עליו, זה הנושא של טבק לגלגול.

תמר זנדברג: בואו נעשה את הדיון באופן הבא, ברשותך – אתה רוצה לפתוח?

תמר זנדברג: או שאתה רוצה קודם לשמוע ולהתייחס בסוף?

<שי באבד: לא, אני מעדיף לשמוע ולהתייחס בסוף.

תמר זנדברג: אוקי.

תמר זנדברג: אז נעשה ככה: ממ"מ חמש דקות, אחר כך נשמע מכמה מהגורמים האזרחיים, שירה כסלו, חגי לוין, שאבי, מי שעוד רוצה, תירשמו.

תמר זנדברג: יש לי את אירית שמש, ואת ניצן דה-פז.

תמר זנדברג: זה מי שנרשמו אצלי.

תמר זנדברג: אז שנייה, נתחיל מהדוברים האלה, תירשמו בבקשה בכתב, אם אפשר דובר אחד מכל ארגון או מכל גורם.

תמר זנדברג: אז אתה תתייחס לשני ה – כמובן, חבר הכנסת יהודה גליק, ואז אתה תתייחס.

תמר זנדברג: אז בבקשה.

<ויקטור פתאל: תודה רבה.

<ויקטור פתאל: ויקטור פתאל, ממ"מ של הכנסת.

<ויקטור פתאל: אני אעשה את זה באמת בקצרה, כי הממצאים הם כבר דיי ידועים ודובר על זה בעבר.

<ויקטור פתאל: אנחנו נתבקשנו על ידי חבר הכנסת יהודה גליק לבחון את פערי המיסוי בין סיגריות לבין טבק לגלגול.

<ויקטור פתאל: נתבקשנו לבחון עוד מספר דברים, שהם כרגע לא מדיון הוועדה, ולכן אני אתמקד בזה.

<ויקטור פתאל: ככלל, ידוע וברור לכל, שמחיר קובע צריכה.

<ויקטור פתאל: ככל שהמחיר גבוה יותר, הצריכה נמוכה יותר, ולהפך.

<ויקטור פתאל: בשנים האחרונות, או יותר נכון בשנים שלפני האחרונות, שהיו הרבה העלאות מיסוי, פחות או יותר כל שנה הייתה העלאת מיסוי שקשורה לסיגריות.

<ויקטור פתאל: כמו שאתם רואים בטבלה, ביוני, בספטמבר 2011, ביולי 2012 ובמאי 2013, זאת הייתה ההעלאה האחרונה של משרד האוצר, של המיסוי על סיגריות.

<ויקטור פתאל: המיסוי היום זה פשוט מידוד של המיסוי ממאי 2013.

<ויקטור פתאל: כמו שאתם רואים, לכל קופסת סיגריות יש מס קצוב, קבוע, לא משנה איזה סוג, איזה ברנד, איזה מותג.

<ויקטור פתאל: 7.7 שקלים, בערך 8 שקלים לקופסה, מיסוי מינימום של כ-15 שקלים לקופסה.

<ויקטור פתאל: בנוסף יש מס אחוזי של 270% על המחיר של הקופסה.

<ויקטור פתאל: אם לדוגמה ניקח מותג ידוע, לדוגמה מרלבורו.

<ויקטור פתאל: מרלבורו, המחיר שלו לפני מיסוי הוא 5.20 שקלים בערך.

<ויקטור פתאל: 5.20 שקלים, על זה אנחנו מוסיפים את האחוזים, על זה מוסיפים את המס הקצוב.

<ויקטור פתאל: מגיע פחות או יותר בחנויות ל-34, 35 שקלים, תלוי בכמה הקמעונאי רוצה למכור אותן.

<ויקטור פתאל: אני רק אציין עוד דבר אחד, שפה ישראל דווקא כן, מבחינת מיסוי סיגריות, ביחס לכלל המדינות המפותחות, מדינת ישראל כן עומדת פחות או יותר בממוצע של המיסוי.

<ויקטור פתאל: זאת אומרת, יש מדינות כמו גרמניה, צרפת וכולי, שממסות קצת פחות - - -

תמר זנדברג: אתה מדבר רק על סיגריות?

<ויקטור פתאל: זה כרגע רק סיגריות.

<ויקטור פתאל: בסיגריות, מדינת ישראל היא כן איפשהו בקו - - -

תמר זנדברג: בממוצע העולמי.

<ויקטור פתאל: בממוצע של המדינות המפותחות.

<קריאה: ברף התחתון.

תמר זנדברג: שניה, אנחנו ממש קצרים בזמן, אז בואו נעשה את זה ממוקד.

תמר זנדברג: בבקשה ויקטור.

<ויקטור פתאל: אנחנו רואים פה באמת ש – הקו האדום שאתם רואים כאן, זה המדד של המחירים של הסיגריות.

<ויקטור פתאל: כמו שאתם רואים, צפוי 2011-2013 מחירי הסיגריות קפצו יחסית גבוה.

<ויקטור פתאל: אחרי זה הם עלו במתינות, יחסית.

<ויקטור פתאל: העלייה הזאת שנעשתה אחרי 2013, למרות שלא היה שינוי במיסוי ממשרד האוצר.

<ויקטור פתאל: העלייה הזו נובעת משני כוחות: כוח אחד, זה פשוט כי הקמעונאים יכולים להעלות מחירים, זכותם, תחרות משוכללת.

<ויקטור פתאל: הכוח השני זה באמת המפיצים, פיליפ מוריס, גלוברנדס ודובק, אלה שלושת המפיצים.

<ויקטור פתאל: הם גם יכולים לשנות את התעריף.

<ויקטור פתאל: יש להם מחירון קבוע לכל הסיגריות, הם מוכרים לקמעונאים במחיר קבוע לכולם.

<ויקטור פתאל: לפעמים הם פשוט קצת מעלים את המחירים.

<ויקטור פתאל: פה כן אני רוצה לפתוח סוגריים, שבשנים האחרונות אתם יודעים שהיו עליות שכר במשק, שכר המינימום עלה וכולי, כוח הקנייה עולה.

<ויקטור פתאל: כשכוח הקנייה עולה, אפשר לקנות יותר מוצרים, בהם מוצרים טובים ופחות טובים.

<שי באבד: מצד שני, ממדד 2009 אתה פה בעלייה של 86%, והשכר הממוצע, איך שלא תסתכל עליו, לא עלה משנת 2009 ב-86%.

<ויקטור פתאל: נכון, הוא לא עלה ברמה הזאת.

<ויקטור פתאל: כוח הקנייה כן עלה, אבל המדדים אז עלו בעיקר בגלל המיסוי.

<ויקטור פתאל: הגבירו את המיסוי, וזה דחף את המחירים כלפי מעלה.

תמר זנדברג: אוקי.

<שי באבד: לצרכן, אתה יודע, זה לא מעניין.

<שי באבד: מבחינת עקומת הביקוש, אם זה ממיסוי או אם זה מכל דבר אחר.

<ויקטור פתאל: נכון, בדיוק.

<ויקטור פתאל: הוא מסתכל על הסוף, על מה שהוא משלם בסופו של דבר, ובגלל זה כשהמיסוי לא עולה, ומבחינת הצרכן המחיר עולה בקצת, אז הוא צורך ממנו יותר, יחסית לכוח הקנייה שלו.

<ויקטור פתאל: זאת אומרת, אם עכשיו המיסוי לא עולה, והמחיר של קופסת סיגריות כן עלה, נגיד בעוד שני שקלים, אז זה נותן יותר מרווח למפיצים להעלות את המחיר במקום המיסוי.

<ויקטור פתאל: זה סוג של כוח מתחרה.

<ויקטור פתאל: הצרכן, לא מעניין אותו אם זה מיסוי או אם הקמעונאי – אם המפיץ מעלה את המחיר.

<ויקטור פתאל: זה שני כוחות מתחרים.

תמר זנדברג: אוקי.

<ויקטור פתאל: בשנת 2016, לפי הדו"ח של שר הבריאות, באמת היית העלייה מסוימת בכמות המעשנים.

<ויקטור פתאל: אני לא אתעכב על זה יותר מידי, רק מה שחשוב לראות פה במצגת הזאת, שאחוז הטבק בשנים האחרונות, כמו שאתם יודעים, השתלט יחסית בצורה ניכרת על השוק, הוא כבר הגיע ב-2016 - - -

תמר זנדברג: הטבק לגלגול?

<ויקטור פתאל: הטבק לגלגול הגיע כבר ל-12% ומשהו אחוזים.

<ויקטור פתאל: אין עוד נתונים ל-2017, יכול להיות שהם עוד יעלו.

יהודה גליק: יש לך פה 2017, בבקשה.

יהודה גליק: המספרים לנגד עיניך.

<שי באבד: 760 טון.

יהודה גליק: 760 טון, שלפני ארבע שנים זה היה 217 טון, ולפני שש שנים זה היה 60 טון.

<שי באבד: חבר הכנסת גליק, מה שאבל מעניין עוד לראות, והייתי שמח לראות אם יש לכם ניתוח כזה, זה לעשות את זה לפי חתך אוכלוסייה.

<שי באבד: מה זאת אומרת?

<שי באבד: המס פה הוא לא מס פרוגרסיבי.

<שי באבד: זאת אומרת, זה לא לפי הכנסה.

<שי באבד: כשאתה מסתכל על הכנסה פנויה של עשירון עליון לעומת הכנסה פנויה של עשירון תחתון, ברור לך שאחוז המוקצה – נניח שמשלים את הכמות, האחוז המוקצה לצורך צריכת סיגריות שונה.

יהודה גליק: היעד של המס הזה הוא לא שתקבל את הכסף.

יהודה גליק: היעד של המס הזה הוא כדי שאנשים יפסיקו לעשן.

יהודה גליק: נמצאים פה אנשים שרוצים להציל חיי אדם.

יהודה גליק: לא מעניין אותם כמה כסף אתה גובה.

יהודה גליק: אנחנו רוצים שאנשים יפסיקו למות.

יהודה גליק: למות זה כשאומרים שמעשנים, מתים.

יהודה גליק: 50% מהמעשנים מתים.

יהודה גליק: לנו אכפת גם מעניים שלא ימותו.

<שי באבד: חבר הכנסת גליק, תראה.

<שי באבד: יש את עולמות המס, ואת עולמות ההרתעה.

<שי באבד: אם רוצים להגיע לזה שאנשים לא יעשנו, אפשר לנסות להעביר חוק במדינת ישראל שזו עבירה על החוק לעשן, כי אנשים מתים מזה וזה עולה לחברה הרבה מאוד כסף.

<שי באבד: עכשיו, מיסוי – במסגרת מדיניות מיסוי, אני לא מסתכל רק על מדיניות המיסוי כמדיניות הרתעה, כי יש כלים אחרים במסגרת החקיקה, שיכולים - - -

יהודה גליק: אבל בכל העולם - - -

<שי באבד: חבר הכנסת גליק, תן לי לסיים משפט.

<שי באבד: אם אתה לא רוצה לשמוע אותי אז דבר, אני אקשיב, אני אסיים ונלך.

יהודה גליק: אני אשמח לשמוע.

<שי באבד: אז תן לסיים משפט, תרבות דיון.

<שי באבד: עכשיו, בעולמות המיסוי, אחד הדברים שאנחנו גם מסתכלים עליו, זה המשמעות של הטלת המס והשוויון בהטלת המס.

<שי באבד: מעניין לראות ניתוח – אני לא אומר כמה זה משפיע על החלטה או מה זה שווה בהחלטה, אבל מעניין לראות ניתוח שעושה את הדבר הבא: משווה פר צריכה של סיגריות רגילות, לצריכה של סיגריות בגלגול, בין העשירונים השונים, והנטייה, לפחות ממה שאנחנו קיבלנו באינפורמציה, זה שהעשירונים הנמוכים יותר, והשכבות החלשות יותר, נוטות להשתמש יותר בסיגריות בטבק מאשר בסיגריות רגילות, זה פעם אחת.

<שי באבד: אם זה נכון או לא, אני לא יודע.

<שי באבד: שווה לראות נתונים.

<שי באבד: פעם שנייה, ככל שזה המקרה, השאלה היא פה אם המס צריך להיות מס אחיד, או האם צריך לחשוב על איזשהו היווצרות של מס פרוגרסיבי, שנועד לדאוג לזה שאנחנו לא מטילים נטל גדול יותר על בעלי הכנסות נמוכות.

<שי באבד: אני לא נכנס כרגע לשאלת ההרתעה במשמעות - - -

יהודה גליק: אי אפשר לא להיכנס - - -

<שי באבד: בסדר, אני לא אומר שזה לא שיקול.

יהודה גליק: אנחנו לא המצאנו את הגלגל.

תמר זנדברג: רגע, שניה.

תמר זנדברג: בואו נקיים את הדיון בצורה מסודרת, אנחנו עכשיו בסקירה.

תמר זנדברג: יש פה - - -

<שי באבד: לא אמרתי שזה לא שיקול.

<שי באבד: אמרתי שבמסגרת הבדיקה, לא מסתכלים רק על מה שנוח לכם.

<שי באבד: צריך להסתכל על הראייה הרחבה והכוללת, על כל האלמנטים, גם על - - -

<קריאה: להציל חיים של אנשים.

תמר זנדברג: שניה רגע, לא, רק שניה.

תמר זנדברג: עצור דיון.

תמר זנדברג: אנחנו עכשיו בסקירה של הממ"מ, לאחר מכן יש לנו פה כמה גורמים אזרחיים שיגידו בקצרה, יציגו, ומנכ"ל המשרד יתייחס בסוף.

תמר זנדברג: בבקשה.

<ויקטור פתאל: אני אמשיך את המשפט.

<ויקטור פתאל: מבחינת פילוח אוכלוסייה, הדרך היחידה לעשות את זה, זה סקר.

<ויקטור פתאל: אין דרך אחרת.

<שי באבד: אתה צודק, שווה לנו לעשות את זה.

<ויקטור פתאל: אבל מבחינת כמות אבסולוטית, הוצאה כספית לפי חמישונים או לפי עשירונים, העשירון התחתון, החמישון התחתון, מוציאים יותר על טבק בסיגריות – לא משנה, ככל, מוציאים יותר.

<ויקטור פתאל: גם אבסולוטית, ומן הסתם מהכנסה.

<שי באבד: שווה לנו להסתכל על הדיפרנציאציה.

תמר זנדברג: אוקי.

<ויקטור פתאל: אז באמת גולת הכותרת, אנחנו תכף מסיימים.

<ויקטור פתאל: פילחתי פה קופסת סיגריות לפי ממס ייצוא, מס ערך, מע"מ - - -

תמר זנדברג: עיצבת את זה כמו קופסת סיגריות.

<ויקטור פתאל: אז באמת קיבלנו ש-65.5% מהמיסים, לא כולל מע"מ, אנחנו רק על המס קנייה, מקופסת סיגריות, פחות או יותר לפי 10 מותגים הכי מוכרים, מרלבורו וכדומה, זה האחוז שבעצם הצרכן משלם מתוך המחיר לצרכן על מיסוי.

<שי באבד: בניגוד ל-42% שיש על טבק לגלגול.

<ויקטור פתאל: נכון, בדיוק, לעומת בערך 43% על טבק.

<ויקטור פתאל: מה זה אומר מבחינת מיסוי?

<ויקטור פתאל: זה אומר שאם היום המס הנוכחי לקילו טבק לגלגול הוא בערך 450 שקלים, קצת יותר אחרי המידודים, כדי להשוות את המיסוי ע לטבק לגלגול והסיגריות, צריך פחות או יותר לשלש את המס על טבק לגלגול.

<ויקטור פתאל: מבחינת הצרכן, שזה מה שמעניין אותו, זה בערך יכפיל את המחיר.

<ויקטור פתאל: זה מס של בערך 1375 שקלים לקילו טבק.

<ויקטור פתאל: כמובן שתהיה גם תוספת הכנסות של האוצר במדינה, אבל זה פחות מעניין אותנו מבחינת – תהיה כמובן תוספת הרבה יותר גדולה לבריאות וכדומה.

<ויקטור פתאל: לזה כבר לא ניכנס כי זה לא מעניין הדיון, זה כבר – זה אובדן הכנסות רטרו שנעשה – אם הייתה כזאת השוואה בעבר, אם היינו ממסים באמת ב-1375 אז פחות או יותר מיליארד וחצי בשנים האחרונות, האוצר היה מכניס.

תמר זנדברג: אוקי, יופי, תודה רבה.

תמר זנדברג: חבר הכנסת גליק, בוא נתחיל - - -

יהודה גליק: לא, אני אציג בסוף.

תמר זנדברג: אוקי, בבקשה.

תמר זנדברג: רגע, אז שירה?

תמר זנדברג: מי זו אירית?

<אירית שמש: אני.

תמר זנדברג: אה, אוקי.

תמר זנדברג: טוב, אז יש פה הרבה גורמים.

תמר זנדברג: אז בואו נתחיל ככה, סביב השולחן.

תמר זנדברג: נתחיל ממך, פרופסור דיאן לוין זמיר.

<דיאן לוין: נעים מאוד.

תמר זנדברג: מנהלת המחלקה לקידום בריאות בשירותי בריאות כללית.

<דיאן לוין: רציתי לציין עוד נקודה חשובה לגבי אוכלוסיות מאוד פגיעות, בקשר למחיר של הסיגריות, וגם המחיר של הגלגול, והם בני הנוער.

<דיאן לוין: אנחנו מאוד מוטרדים מההתחלה של העישון, כמובן מניעת העישון זה היום יום שלנו, אבל אנחנו נמשיך לנסות לגמול אנשים, כל זמן שהם לא יתחילו - - -

תמר זנדברג: יש לכם כבר איזושהי התרשמות בין סיגריות רגילות, אייקוס וטבק לגלגול?

תמר זנדברג: מה ההתפלגות בהתחלת העישון שאתם רואים בשנים האחרונות?

<שי באבד: אייקוס זה חדש מידי, זה לא נכנס עוד – בעיקר בעשירונים העליונים.

תמר זנדברג: אבל זה בדיוק העניין, החדש, ובדיוק לכן צריך - - -

<שי באבד: בטח הנוער משתמש במתגלגל יותר, לא?

<דיאן לוין: במתגלגל , וגם האחים של המשתמש בגלגול, ואנחנו רואים את זה בוודאי.

<דיאן לוין: עצם המחיר - - -

תמר זנדברג: זאת אומרת, את יכולה להגיד שראיתם בשנים האחרונות מעבר מסיגריות רגילות לטבק לגלגול, בצורה גורפת?

<דיאן לוין: בוודאי, באופן משמעותי.

תמר זנדברג: אוקי.

<דיאן לוין: עוד דבר שאני רק אציין, עוד דבר אחד, אנחנו ערכנו מחקר לאומי בנושא – בריאותי בקרב בני נוער בישראל, מה היכולת שלהם להשיג מידע, להבין אותו להשתמש בו בנושא הבריאות.

<דיאן לוין: אנחנו – במיוחד שקשור למדיה ולאמצעי תקשורת המונים.

<דיאן לוין: אנחנו ראינו חד משמעית, שהנוער במצב סוציו אקונומי הכי נמוך, יש את הבעיות הכי קשות להשיג מידע שהוא טוב ואמין בנושא של סיגריות והתנהגות סיכונית אחרת.

תמר זנדברג: אוקי.

<דיאן לוין: אז כך שגם אנחנו רואים שאלו – אני רואה שמטריד אותך הנושא של איך לחלק את האוכלוסייה ומי הכי משתמש בו, אלו שהכי אולי רוצים להשתמש בו ונעזרים בזה הם גם הכי פגיעים לגבי הבריאות שלהם, בכל מיני מובנים.

<דיאן לוין: אז מאוד חשוב לקחת את זה בחשבון.

תמר זנדברג: אוקי, תודה.

תמר זנדברג: שירה כסלו?

<שירה כסלו: שירה כסלו, המיזם למיגור העישון.

<שירה כסלו: אני הולכת לדבר רגע על הסיגריות אייקוס, ולהשלים לרגע את מהלך המיסוי.

<שירה כסלו: כולנו מודעים ללחצים של חברות הטבק, אבל אני רוצה לוודא שגם משרד האוצר הולך לדאוג לזה שיהיה דיון בוועדת הכספים לאשר.

<שירה כסלו: מה-22.1 הוגש ופורסם הצו, יש חודשיים בשביל לאשר אותו בוועדת הכספים, וטרם נקבע דיון.

<שירה כסלו: רציתי לדעת מה אתם מתכוונים לעשות בנושא הזה?

<שי באבד: לטפל בזה שזה יעבור.

<שי באבד: השר חתם על הצו, הוא צריך להעביר את זה.

תמר זנדברג: לא, אבל אתם פניתם לוועדה, לדוגמה?

<שי באבד: פנינו לוועדה, נטפל בזה מול הוועדה.

<שי באבד: יש כל כך הרבה נושאים, מי כמוך יודע, שאנחנו יושבים מול הוועדה.

<שי באבד: הרבה פעמים נתקעים לא בגלל - - -

תמר זנדברג: לא, בגלל זה אני שואלת, אם זה אחד מהנושאים שפניתם - - -

<שי באבד: זה לא תקוע בגלל לחצים של חברות הטבק.

<שי באבד: מול יו"ר וועדת הכספים יש שרשרת שלמה של עושים שלא בהכרח קשורים לדיונים, שבגינם הוא מקדם או לא מקדם נושאים מסוימים.

<שי באבד: אנחנו בתהליך תקציב עכשיו גם, ככה שיש עשרות דברים בוועדת הכספים.

<שי באבד: מטפלים בזה.

תמר זנדברג: אבל רק בגלל שזה נושא שהוא time sensitive, זה נמצא אצלכם בגאנט מול הוועדה?

תמר זנדברג: יפה.

<שירה כסלו: זה פשוט חייב לקרות עד - - -

תמר זנדברג: כן, כן, לכן אני שואלת.

<שירה כסלו: לכן אנחנו מתעקשים.

תמר זנדברג: מאה אחוז.

<שי באבד: זה אומנם לא נראה שאני מבין, אבל בפעם הראשונה שאומרים לי אני מבין, ואני מכיר את הנהלים בכנסת וכבר זמן צריך לעבוד.

תמר זנדברג: תודה.

תמר זנדברג: מרק לוריא?

<מרק לוריא: כן, קודם כל רציתי להתייחס למה שאמרת לגבי המאמץ הפרוגרסיבי.

<מרק לוריא: קודם כל, אני לא מסכים עם מה שאתה אומר, אבל זה דבר אחר.

<מרק לוריא: פשוט אני ישבתי עם השר ועם איגוד ה – בין ראש השנה ליום כיפור.

<מרק לוריא: השר אז אמר לנו שבחדרה מוכרים יותר טבק לגלגול מאשר בצפון תל אביב.

<מרק לוריא: ביקשנו שיתוף פעולה, של בוא נראה מה המצב באמת, לפי כל הנתונים שיש לנו ההפך הוא הנכון.

<מרק לוריא: זאת אומרת, אני רואה מהסביבה שלי, שדווקא מרוויחים בסדר, הם קונים טבק לגלגול, ואלו שעניים יותר קונים את הסיגריות הזולות, שזו כבר בעיה אחרת.

<מרק לוריא: טוב, זה דבר אחד.

<מרק לוריא: דבר שני - - -

<שי באבד: אשמח לקבל נתונים על זה.

<מרק לוריא: לא, אנחנו ביקשנו נתונים מהאוצר.

<שי באבד: האוצר, אין לו נתונים על זה.

<שי באבד: אנחנו נשמח לעשות - - -

תמר זנדברג: נתונים על מה?

תמר זנדברג: על מכירה לפי אזור גאוגרפי?

<שי באבד: האוצר לא מתעסק בעישון, בסוף היום.

<מרק לוריא: השאלה היא, בוא נגיד, בשכונת עוני, אם מוכרים יותר טבק לגלגול מאשר בצפון תל אביב.

תמר זנדברג: אה.

<מרק לוריא: זאת השאלה, לפי העמדה שלו.

<מרק לוריא: אבל אנחנו רואים בדיוק להפך, שבצפון תל אביב דווקא - - -

<שי באבד: השאלה – איך קוראים לך?

<שי באבד: סליחה שאני עוצר אותך.

<מרק לוריא: מרק לוריא.

<שי באבד: השאלה מבחינתי היא לא אם זה בחדרה או זה.

<שי באבד: צריך לעשות פילוח של האוכלוסייה לפי מדד סוציו אקונומי, אבל אני לא לוקח עיר אחת ספציפית.

<שי באבד: זה לא רלוונטי לדיון.

<שי באבד: הדיון צריך להיות על מדד סוציו אקונומי, ולעשות לפי מדד סוציו אקונומי על כל הארץ.

תמר זנדברג: איך אפשר לבדוק את זה?

<שי באבד: סקר, הוא צודק.

<שי באבד: ממ"מ הכנסת צודק.

תמר זנדברג: סקר?

תמר זנדברג: זה טוב, אבל מי ישלם על סקר כזה?

<שי באבד: למה לא?

תמר זנדברג: ממ"מ לא עושה סקרים.

<שי באבד: למה?

<שי באבד: אתם לא עושים?

תמר זנדברג: כי הממ"מ לא עושה סקרים, מה פתאום.

תמר זנדברג: אין סקרים לציבור.

<שי באבד: יכולים להזמין.

<ויקטור פתאל: יכולים להזמין סקר מסוים.

<ויקטור פתאל: זה לא יהיה סקר – לא בקנה מידה - - -

<שי באבד: אם אני מרים לך – ממ"מ של הכנסת יחד עם כלכלן של האוצר.

יהודה גליק: עד שיעשו את הסקר, עוד כמה אלפים ימותו, באמת.

תמר זנדברג: נראה לי שיש לנו כמה הנחות יסוד שאפשר להניח.

<שי באבד: אם מישהו חושב שפתרון של חיי אדם זה מערכת המס, אני לא מסכים עם זה.

יהודה גליק: מה לעשות שבכל העולם ככה זה עובד, בכל העולם.

יהודה גליק: 60 מחקרים בשנה שעברה, כולם אחד לאחד, אמר שהדרך היחידה להוריד את העישון - - -

<שבי גטניו: זה חמור מה שאתה אומר, רגע אחד אתה אומר שאני לא בנושא בריאות – אתה לא מבין בנושא בריאות.

<שבי גטניו: יש כאן אנשים שמבינים, ואומרים לך.

יהודה גליק: לא אני, זה מחקרים - - -

<שבי גטניו: אז אתה אומר לא.

<שי באבד: עם כל הכבוד, אני לא צריך להבין בנושא בריאות כדי להבין בנושא מס.

<שבי גטניו: אתה כן צריך להבין את הנושא- - -

תמר זנדברג: שבי, תכף זכות הדיבור שלך, תגיד מה שאתה רוצה, רק אם אפשר לשמור על כללי דיון.

תמר זנדברג: כן.

<מרק לוריא: זאת הייתה הנקודה הראשונה.

<מרק לוריא: הנקודה השנייה שהתשובה שאנחנו מקבלים מהאוצר, זה שאנחנו לא מעלים מיסים.

<מרק לוריא: זה גם מה ששר האוצר אמר כשישבנו איתו במשרד, הוא אמר שעוד שנה וחצי יתחלף השר, אז יכול להיות שהשר הבא יעלה את המיסים.

<מרק לוריא: אני פשוט רוצה להביא דוגמה אחת לפחות שהשר כן מעלה מיסים בדברים מסוימים.

<מרק לוריא: הדוגמה שאקח היא הנושא של המס הירוק, שזה לא בדיוק מס אלא בעצם הנחה לרכבים שהם יותר ידידותיים לסביבה.

<מרק לוריא: אנחנו רואים שב-1.1.2017 השר כן הסכים להעלות את המס על רכבים, לא את המס עצמו, אלא עשה שינוי של הקטגוריות של רכבים מסוימים, כך שהרבה מאוד רכבים שפעם נחשבו יותר ידידותיים לסביבה, פתאום המס שלהם עלה ב-2000-3000 שקלים.

<שי באבד: זה מבחינתי לא הטענה, מרק.

<שי באבד: אני לא – אין לי החלטה קטגורית שלא מעלים מיסים.

<שי באבד: כל נושא נבדק לגופו, מה שצריך לעשות עושים, ומה שלא לא.

תמר זנדברג: הנה, זו בשורה.

<שי באבד: שמעת אותי אומר שלא מעלים מיסים?

יהודה גליק: אתה באותו משרד עם כחלון ועם – הם מדברים אחרת.

<שי באבד: בסוף, מי שמחליט זה שר האוצר, ולא אני.

<שי באבד: כמי שמנהל את הדרג המקצועי במשרד האוצר, אנחנו בוחנים את הנושא מקצועית, ובאים עם החלטה מקצועית, האם נכון או לא נכון לעשות צעד מסוים.

<שי באבד: לאחר מכן, שר האוצר מחליט.

<שי באבד: ההחלטה היא שלו, הוא נבחר הציבור, לא אני ולא הפקידים האחרים.

תמר זנדברג: אוקי, כן.

<מרק לוריא: אני פשוט רוצה להגיד לגבי המס הזה.

<מרק לוריא: אני בעד העלאת – צריך להביא מכוניות יותר טובות לסביבה, אבל גם – עשיתם שיתוף פעולה עם המשרד לאיכות הסביבה.

<מרק לוריא: במקרה זה, אני לא יודע אם יש לנו נציג פה של משרד הבריאות, משרד הבריאות תומך בהעלאת המיסים על טבק לגלגול, שר הבריאות תומך בהעלאת מיסים על טבק גלגול.

<מרק לוריא: הוא כתב מכתב שגם הוא הביא לכנסת, ושהוא ביקש משר האוצר כבר לפני יותר משנה להעלות את המיסים על טבק לגלגול.

<מרק לוריא: אז אני חושב שגם בנושא הזה, זה לא רק הפן הכלכלי, צריך לראות גם את הפן הבריאותי.

<מרק לוריא: לדעתי, מי שצריך להחליט על הפן הבריאותי, זה יותר שר הבריאות, ולא שר האוצר.

תמר זנדברג: אוקי, תודה.

תמר זנדברג: דוקטור אביטל פאטו בן ארי - - -

<שי באבד: שיעשה צעדים במסגרת משרד הבריאות, שלא קשורים לצעדים במשרד האוצר.

<שי באבד: מסכים איך לחלוטין.

<שי באבד: אתה רק הולך בדיוק לכיוונים שאני חושב, אני מסכים איתך לחלוטין באמרה שלך.

תמר זנדברג: אנחנו פה – משרד הבריאות - - -

<שי באבד: יש צעדים שמשרד הבריאות יכול לעשות בלאסור, בלהרתיע, שלא קשורים לצעדים שקשורים למשרד האוצר ולרשות המיסים.

תמר זנדברג: נכון, והוועדה הזאת עוקבת אחרי הצעדים האלה, אבל היום אנחנו מקדישים לזה – דוקטור אביטל פאטו, האגודה למלחמה בסרטן.

<אביטל פאטו בן-ארי: תודה.

תמר זנדברג: אחריה חגי.

<אביטל פאטו בן-ארי: קודם כל, אני רוצה להתייחס למה שאתה אמרת לגבי – שאתה מתייחס למיסים ולא לבריאות.

<אביטל פאטו בן-ארי: אז במקרה הספציפי הזה, העלאת מחירי הטבק הוכחה כאסטרטגיה מרכזית ומוגדרת על ידי ארגון הבריאות העולמי, כאמצעי שהוכיח את עצמו כיעיל ביותר להפחתת שיעורי העישון.

<אביטל פאטו בן-ארי: אין פה עוררין, זה לא לוויכוח, זה לא נתון לדיון.

<אביטל פאטו בן-ארי: זה נתון של ארגון הבריאות העולמי, ואני חושבת שאנחנו בהחלט יכולים להסתמך על מה שהם אומרים.

<שי באבד: אין לי וויכוח על זה.

<אביטל פאטו בן-ארי: העלאת מחירי הסיגריות צריכה להיות סיסטמתית, צריכה להיות – אני מדברת כרגע על ההמלצות שאומרים לנו, של האמנה שישראל חתומה עליה.

<אביטל פאטו בן-ארי: העלאת מחירי הסיגריות צריכה להיות סיסטמתית, צריכה להיות עקבית ולא ספורדית, לא קשורה לקמעונאים, לא קשורה למפיצים, לא קשורה ליצרנים.

<אביטל פאטו בן-ארי: צריכה להיות אסטרטגיה, צריכה להיות מדיניות של הממשלה, העלאה קבועה, העלאה רציפה - - -

<שי באבד: ככל שהממשלה חושבת שזה דבר נכון.

<אביטל פאטו בן-ארי: כן.

<שי באבד: בסדר.

<אביטל פאטו בן-ארי: תראה, ישראל – בוא ניקח צעד אחורה.

<אביטל פאטו בן-ארי: ישראל חתמה על אמנה בין-לאומית בשנת 2003, אשררה אותה בשנת 2005.

<אביטל פאטו בן-ארי: מה שאני אומרת כרגע – אנחנו לא צריכים להמציא את הגלגל מחדש, אנחנו יודעים מה צריך לעשות ולמה ממשלת ישראל התחייבה ברגע שהיא חתמה על האמנה הזאת.

<אביטל פאטו בן-ארי: הצעדים האלה הם כחלק מיישום האמנה.

<אביטל פאטו בן-ארי: עכשיו, אנחנו כמובן מדברים על העלאת מחיר של כל מוצרי הטבק.

<אביטל פאטו בן-ארי: ברגע שאנחנו מעלים מחירים של סיגריות ולא של טבק לגלגול, כמו שראינו, יש שיפט של השימוש.

<אביטל פאטו בן-ארי: במקום להשתמש בסיגריות משתמשים בטבק לגלגול, כך שלא עשינו למעשה שום דבר.

<אביטל פאטו בן-ארי: דיברת על חתך אוכלוסייה.

<אביטל פאטו בן-ארי: מה שאנחנו יודעים, מה שארגון הבריאות העולמי אומר, מה שהאמנה שאנחנו חתומים עליה אומרת, זה ככל שאנחנו הופכים את הטבק לפחות זמין, מה שאנחנו למעשה עושים, אנחנו למעשה הופכים – מפחיתים את שיעורי העישון, בעיקר בקרב הצעירים, שלהם הנושא של המחיר הוא חשוב, וגם בקרב האוכלוסייה של העשירון התחתון, האוכלוסייה הפגיעה יותר.

<אביטל פאטו בן-ארי: אתה דיברת על זה.

<אביטל פאטו בן-ארי: אנחנו מדברים – אתה מסתכל מבחינת מיסוי.

<אביטל פאטו בן-ארי: כשאנחנו מסתכלים מבחינת בריאות הציבור, אנחנו אומרים שברגע שאנחנו מעלים את המיסוי או מעלים את המחיר, מפחיתים למעשה את הצריכה, אנחנו מצמצמים את הפערים, גם הכלכליים וגם החברתיים, גם הבריאותיים בין העשירון התחתון – בין האוכלוסייה הפגיעה לבין שאר האוכלוסייה.

<שי באבד: אני לא מסכים איתך, אבל לא משנה, תמשיכי.

<אביטל פאטו בן-ארי: אני אומרת עוד פעם, אלו נתונים מכל העולם, זה לא נתונים שלי, זה לא נתונים שאני המצאתי.

<אביטל פאטו בן-ארי: אני מצטטת מתוך מה שאנחנו יודעים מה-FCTC, מהאמנה הבינלאומית, מלמעשה 20 שנים של יישום האמנה הבינלאומית במקומות אחרים בעולם, ככה שאנחנו יודעים – אני רק אסכם ואני אגיד שאנחנו יודעים בוודאות שמחירי הטבק עולים, המעשנים מהאוכלוסיות הפגיעות יותר נוטים להפסיק לעשן.

<אביטל פאטו בן-ארי: זאת אומרת, אנחנו לא מדברים רק על התחלת העישון, שזה אחד הדברים שאנחנו חייבים לעשות למען בריאות הציבור במדינה, אנחנו גם מדברים על הנושא שמי שכבר מעשן, שיפסיק לעשן.

תמר זנדברג: כלומר, את – יש קשר בעולם בין עליית מחיר לבין הפסקת עישון באוכלוסיות הבינוניות?

<שי באבד: בוודאי, זה הגיוני.

תמר זנדברג: לעומת – בשיעור גבוה יותר מאשר באוכלוסיות המבוססות ויתר?

<שוש גן-נוי: נכון, האוכלוסיות העניות, נוער, הם יותר רגישים.

<שוש גן-נוי: יש פה אפילו נתונים.

<שוש גן-נוי: מספיק שמעלים מחיר ב-10%, זה מפחית ביקוש ב-2.5%-5%.

<שוש גן-נוי: לגבי נוער ומיעוטים, הסיכוי שלהם להפסיק לעשן או אפילו להפחית, גדול פי 2-3 מאוכלוסיות אחרות.

תמר זנדברג: אוקי.

<שוש גן-נוי: זה לא אמר ארגון הבריאות העולמי, זה אמר הבנק העולמי, ארגון כלכלי.

תמר זנדברג: ארגון שולי שכזה.

תמר זנדברג: אוקי, טוב, תודה.

תמר זנדברג: חגי לוין.

<חגי לוין: טוב, שלום, דוקטור חגי לוין - - -

תמר זנדברג: סליחה, דוקטור חגי לוין, האגודה לבריאות הציבור בהסתדרות הרפואית.

תמר זנדברג: בבקשה.

<חגי לוין: אז אנחנו שמחים שאתה כאן, וסוף סוף באת לשמוע מה שאנחנו מנסים – ואתה אומר תנו לי נתונים וכן הלאה, אנחנו פנינו מספר רב של פעמים אליך אישית ולשר, בבקשה להציג לכם את הנתונים, ואתם לא רציתם לשמוע אותם.

<חגי לוין: אז לשמוע כאן שאתה אומר: תביאו לי את הנתונים, זה באמת דיי מדהים.

<חגי לוין: אם אתה לא חלק מהפתרון, אתה חלק מהבעיה.

<חגי לוין: אתה לא יכול להסתתר מאחורי השר.

<חגי לוין: אתה נושא באחריות למדיניות הנוכחית, שהיא מדיניות מעוותת, מנוגדת להמלצות הבנק העולמי, המלצות ארגון הבריאות העולמי, החלטת ממשלת ישראל, פנייה שאתם קיבלתם משר הבריאות בזמנו ליצמן ביולי 2017, שקורא בכל לשון של בקשה: אודה לך אם תמצא לנכון לתקן את עיוות המס בהקדם האפשרי, ולהשוות את המס המוטל על טבק לגלגול לזה המקובל לסיגריות.

<חגי לוין: אתה החלטת, באופן אקטיבי, משיקולים שאי אפשר להבין אותם, שלא לעשות את זה.

<חגי לוין: מעבר לזה, מה שמוכח מעבר לכל צל של ספק, מי שנפגע מכך זה בעיקר השכבות העניות יותר.

<חגי לוין: השוואת המיסים במקרה הזה, היא בעיקר תעזור להם, והם אלה שמוציאים הכי הרבה מההכנסה הפנויה שלהם על סיגריות, שזה למעשה, כפי שהגדירה יושבת ראש הוועדה, זה סם.

<חגי לוין: סם אומנם חוקי, אבל סם ממכר.

<חגי לוין: זאת הדרך לעזור להם.

<חגי לוין: עכשיו אתה אומר: בואו תעשו גם דברים אחרים.

<חגי לוין: אתה צודק, זה מה שאנחנו מנסים לעשות כל השנה.

<חגי לוין: לכן – אבל אין כסף, לא משקיעים כסף בפעילות למניעת ההתמכרות לטבק, ולכן אנחנו תמכנו בהצעה שהונחה, ואנחנו מבקשים ממך שתתמוך בה גם אתה, שמשרד האוצר, להקים היטל – קרן למניעת עישון.

<חגי לוין: מאיפה יהיה כסף לאותם סקרים שמדינות אחרות עושות סקרים לאומיים?

<שי באבד: זאת שאלה טובה.

<חגי לוין: לא, לא, זו שאלה מאוד פשוטה.

<חגי לוין: תקצה - - -

<שי באבד: זה דמגוגיה ברמות אחרות.

<חגי לוין: שניה, אני אשמח - - -

<שי באבד: משרד הבריאות – בוא, אני אענה לך על זה בקצרה.

<שי באבד: משרד הבריאות כל כך רוצה להקים קרן, יש לו תקציב של 21 מיליארד שקלים.

<שי באבד: אם הוא היה כל כך רוצה להקצות לזה קרן ולהקים קרן, תאמין לי – כמו שכל אחד מהמשרדים, כשהוא רוצה לעשות משהו, הוא מוצא.

<שי באבד: לבוא למשרד האוצר, ולבוא ולהגיד: אני – מהתקציב של המשרד שלי אני לא עושה שום דבר, כי זה לא נוגעים.

<שי באבד: אבל לבוא למשרד האוצר ולהגיד: משרד האוצר צריך – סליחה, זה דמגוגיה.

<חגי לוין: קודם כל - - -

יהודה גליק: כשמשרד האוצר מתנגד להקים קרן - - -

<שי באבד: אני לא מתנגד להקים שום קרן – אם משרד הבריאות רוצה להקים קרן מחר בבוקר ולממן את זה מתקציבו, אני תומך.

יהודה גליק: אבל אתה מקבל 6 מיליארד שקלים בשנה, 6 מיליארד שקלים הכנסה בשנה- - -

תמר זנדברג: אבל למה הטונים?

תמר זנדברג: מה יש לכם?

יהודה גליק: 6 מיליארד שקלים בשנה ממיסוי על סיגריות, וכמה מתוך זה - - -

<שי באבד: מה הקשר?

<שי באבד: ממתי יש קשר בין המיסוי מהפערים שאתה מקבל על האוצר?

<שי באבד: ממתי?

<שי באבד: ממתי עושים קשר בין המיסוי לאוצר?

<קריאה: כדאי שיהיה קשר.

<קריאה: זה 6 מיליארד שקלים, אתה לא מוכן להקדיש לזה חצי מיליארד?

<שי באבד: בוא נשנה את כל מערכת התקצוב במדינת ישראל, ונתקצב לפי כל מה שמגיעה הכנסה, אותו נתקצב.

<חגי לוין: טוב, בואו נחזור לדברים שהם בתחום אחריותך.

<חגי לוין: קודם כל, זה מקובל בעולם, ואפשר למצוא – אבל אנחנו מסכימים שצריך להיות תיאום בין משרדי הממשלה.

<חגי לוין: אתה פונה אלינו, המגזר האזרחי, ההסתדרות הרפואית, אתה אומר: תפנו למשרד הבריאות.

<חגי לוין: אנחנו פונים גם למשרד הבריאות, אבל איפה פה – מי אחראי בממשלה - - -

<שי באבד: שר הבריאות.

<חגי לוין: מי אחראי בממשלה לדאוג ש-8,000 אנשים מתים בשנה, ואתה ומשרד הבריאות לא עושים מספיק.

<חגי לוין: זה גם אתה וגם הם.

<שי באבד: אתה טועה.

<חגי לוין: בתחום אחריותך - - -

תמר זנדברג: אוקי, רגע, רק שניה - - -

<שי באבד: יש משרד שאחראי לזה, זה לא משרד האוצר.

תמר זנדברג: שי, משרד הבריאות כאן על המוקד כמעט כל ישיבה בשלל נושאים.

תמר זנדברג: בואו, הישיבה הזאת מוקדשת לנושא המיסוי, אז בוא נתמקד בזה.

<חגי לוין: יפה.

<חגי לוין: לגבי זה, יש פיקוח של רשות המיסים – אמור להיות פיקוח של רשות המיסים על תקנות הנוגעות לטבק.

<חגי לוין: אתם לא עושים – אתם עושים אולי מבצע חד פעמי בעקבות הפנייה של חבר הכנסת גליק.

<חגי לוין: אתם לא ממלאים את חובתכם לפקח.

<חגי לוין: אתה אומר – חוץ מהמס יש עוד דברים, בסדר, אז מוכרים סיגריות בודדות – תפקידך לדאוג שלא ימכרו סיגריות בודדות.

<חגי לוין: אתם לא עושים את זה.

<חגי לוין: יש נושא של סיגריות אלקטרוניות.

<חגי לוין: גם כאן פנה אליכם משרד הבריאות, מוצר מזיק, אולי פחות מסיגריות, צריך למסות אותו, בוא תן לנו תשובות מה אתה עושה עם סיגריות אלקטרוניות.

<שי באבד: עשינו.

<חגי לוין: מה עשינו?

<שי באבד: טיפלנו, עשינו.

<שי באבד: - לעלות את המחירים.

<חגי לוין: לא אייקוס, ואני מתפלא על הבורות, סיגריות אלקטרוניות.

<שי באבד: מה לעשות שאני לא מתעסק בעישון, זה לא תחום המקצוע שלי, מה לעשות.

<שי באבד: אתה רוצה שאני אראה לך את הבורות שלך בתקציב המדינה?

<שי באבד: אני מבקש רק דבר אחד.

<שי באבד: אם אתם רוצים שאני אשאר פה, רק דבר אחד.

<שי באבד: תבינו דבר אחד, ואני אומר את זה לכל חברי הוועדה.

<שי באבד: זה שאני לא מסכים אתכם זה עדיין לא נותן לכם את הזכות להתנגח, לדבר לא יפה או להתנשא, בין אם זה במקומות של להטיף לי מוסר או להרצות לי על בורות או לא על בורות, כי אני יכול להשפיל אותך עכשיו פה לפני כל המדינה על תקציב המדינה, על דברים שאתה לא תבין בהם כלום מהחיים שלך, כי זה לא המקצוע שלך.

<שי באבד: עכשיו זה שאני לא מסכים אתכם, זה לא אומר שאני לא אכבד אתכם, זה לא אומר שאני לא אשמע אתכם, זה לא אומר שאני לא ארשום ולא אתייחס.

<שי באבד: זה עדיין לא מחייב אותי להסכים אתכם, ואם אני לא מסכים אתכם זה לא נותן לאף אחד פה בחדר את הלגיטימציה להיכנס בי או לרדות בי, או לזרוק משפטים דמגוגיים, או להשפיל.

<שי באבד: אם זה יקרה, אתה גם לא תראה אותי פה ותשבור את הראש, תמשיך לשלוח מכתבים מפה עד הודעה חדשה.

<שי באבד: אני בא לפה כי אני רוצה לשמוע אתכם, אני רוצה להקשיב לכם.

<שי באבד: אבל יש לי זכות מלאה לא להסכים, וזה בסדר, ככה מתנהלת תרבות דיון, דרך אגב.

<שי באבד: עם כל זה, כשאני לא אסכים איתך אני לא אשפיל אותך, ואני לא אדבר אליך בהתנשאות.

<חגי לוין: אדוני, מי שמתנשא פה זה אתה.

<שי באבד: אני התייחסתי לבורות שלך?

<שי באבד: אני דיברתי על הבורות שלך?

<שי באבד: עם כל הכבוד.

תמר זנדברג: דוקטור חגי לוין, באמת, אתה גם לא – אני חייבת גם להגיד משהו.

תמר זנדברג: אתה לא מייצג כאן את עצמך, אתה מייצג איגוד, אתה בא בשם חברה בהסתדרות הרפואית.

תמר זנדברג: אז בבקשה, אני ממש מבקשת מכל הגורמים, כולם פה נציגי ציבור, גם אם הם נציגי החברה האזרחית, בבקשה לשמור על תרבות דיון מכובדת ועל שפה נאותה ויחס נאות.

תמר זנדברג: זו הוועדה שלי.

תמר זנדברג: זה לא אליך אישית, אתה מייצג פה משהו, אז קח את זה בחשבון.

תמר זנדברג: בבקשה.

<חגי לוין: יש מדינות – יש מדיניות שאומרת למסות לפי משקל הטבק, בוודאי טבק לשריפה.

<חגי לוין: אני אשמח שתתייחס לנושא הזה ככה בכל זאת, ראייה עתידית, איך חושבים מבחינת המדיניות, האם לעבור למדיניות לפי משקל טבק, שזאת מדיניות נכונה יותר מבחינת הבריאות.

<חגי לוין: תודה רבה.

תמר זנדברג: תודה.

<שי באבד: רגע, תחזרי רק לנקודה של הסיגריות האלקטרוניות?

<שי באבד: מה זה הדבר הזה?

תמר זנדברג: סיגריות – יש את האלה הכתומות האלה, לא האייקוס, אלה שמאז ומעולם היו, אלה שפעם היו קונים יותר.

תמר זנדברג: איך הן ממוסות היום?

<שירה כסלו: הן לא ממוסות היום, מכיוון שיש לנו - - -

תמר זנדברג: בכלל?

<שירה כסלו: הן לא ממוסות בכלל, אין עליהן רגולציה בכלל, מכיוון שיש שם נוזל.

<שי באבד: מה משרד הבריאות אומר על הנוזל הזה?

<שי באבד: זה אותו דבר כמו סיגריה רגילה?

<שירה כסלו: זה אותו דבר, אבל צריך - - -

תמר זנדברג: זה נחשב מוצר טבק?

<קריאה: הוציאו הכרזה במרץ.

תמר זנדברג: במרץ האחרון?

תמר זנדברג: זה כבר שנים הדבר הזה.

<שירה כסלו: יש פה שני מוצרים נפרדים.

<שירה כסלו: יש מיסוי על טבק, ואייקוס נכנס בתוך זה - - -

תמר זנדברג: מוצר טבק.

<שירה כסלו: ויש סיגריות אלקטרוניות שבהן יש נוזל.

<שירה כסלו: את הנוזל אתה צריך להחליט על ידי רשות המיסים איך לקטלג אותו, אוקי?

תמר זנדברג: רגע, מה משרד הבריאות אומר עליו?

<שי באבד: כדי שרשות המיסים תוכל לקטלג, משרד הבריאות צריך להגדיר האם החומר הזה מסוכן, כמו שעשה באייקוס.

<שי באבד: באייקוס, איך העלנו?

<שי באבד: הוא בא ואמר: הסיגריה הזאת, אנחנו מוצאים אותה לא פחות מסוכנת מסיגריה רגילה, וכתוצאה מזה השר חתם על צו.

<שבי גטניו: לא, הוא חתם בגלל העתירה.

<שבי גטניו: הוא לא רצה לחתום על הצו.

תמר זנדברג: שבי, אני - - -

<שי באבד: בוא נניח שאני יודע מה השר שלי חתם או לא חתם.

תמר זנדברג: חבר'ה, זה באמת גם וויכוח מיותר.

תמר זנדברג: הוא חתם וזהו.

תמר זנדברג: כן.

<שירה כסלו: לגבי סיגריות אלקטרוניות, נדרש לעשות רגולציה גם בנושא של המיסוי, וגם בנושאים האחרים כמו איסור עישון במקומות ציבוריים.

<שירה כסלו: בחוק כבל גליק, הצעת חוק כבל גליק עכשיו לאיסור פרסום, יש התייחסות לסיגריות האלקטרוניות.

<שירה כסלו: ברגע שהם ייכנסו - - -

תמר זנדברג: רגע, נכון להיום, משרד הבריאות אומר – הוא הכריז על זה משהו?

<שי באבד: אתם יודעים, אני - - -

תמר זנדברג: יש כאן נציג משרד הבריאות?

תמר זנדברג: אה, אז בבקשה.

תמר זנדברג: ברוכה הבאה, שמך?

<ניבה מנור: ניבה מנור.

תמר זנדברג: ניבה.

תמר זנדברג: מה עמדתכם?

תמר זנדברג: מה המעמד של הסיגריה האלקטרונית לפי משרד הבריאות?

<ניבה מנור: שצריך למסות אותה, בהחלט.

תמר זנדברג: אתם הכרזתם על זה כמוצר טבק?

<ניבה מנור: אני לא רוצה להגיד דברים שאני לא - - -

תמר זנדברג: אוקי.

<ניבה מנור: אבל להבנתי, בהחלט כן.

<קריאה: כן, במרץ 2017.

תמר זנדברג: במרץ 2017 משרד הבריאות הכריז - - -

<קריאה: הדובר של משרד הבריאות הוציא הודעה.

תמר זנדברג: כן?

תמר זנדברג: שמה אומרת?

<דוד פפו: מספר שנים חשבנו שזה יכול להוות תחליף- - -

תמר זנדברג: כן, אני זוכרת, אנשים היו מפסיקים לעשן עם הדבר הזה.

תמר זנדברג: ועכשיו?

<דוד פפו: מכרנו את זה.

<דוד פפו: התקבלה הוראה לפני 4-5 שנים של משרד הבריאות, להפסיק את השימוש.

תמר זנדברג: אתם הייתם מוכרים את זה בבתי מרקחת?

<דוד פפו: כן.

<דוד פפו: אין בזה ניקוטין, ראינו בזה סוג של תחליף.

תמר זנדברג: זה כמו שהיו פרסומות בשנות השלושים לסיגריות עם רופא עם חלוק.

<שי באבד: מה היקף השימוש בזה בכלל?

<שי באבד: אתם יודעים?

<שי באבד: לא התעסקתם?

תמר זנדברג: מישהו יודע מה היקף השימוש בזה?

<דוד פפו: הסיבה שזה נאסר לשימוש, שהחומר לא עובר בדיקה של משרד הבריאות.

<שי באבד: נו, זה הכי טוב.

<שי באבד: אם נאסר לשימוש - - -

<חגי לוין: אם יורשה לי, שי - - -

<שי באבד: כל מי שמוכר אותו עובר על החוק?

תמר זנדברג: לא, מה פתאום, בבתי מרקחת אולי.

<חגי לוין: שי, אם יורשה לי, בוא רגע נפתח דף חלק בעניין הזה.

<חגי לוין: אני באמת מציע את זה.

<חגי לוין: זה לא הנושא המרכזי של הדיון, באמת.

<חגי לוין: אנחנו נרכז את כל החומרים בנושא הזה, נעביר לכם בצורה מסודרת - - -

תמר זנדברג: אוקי, מצוין.

תמר זנדברג: תעבירו את זה אליי גם לוועדה.

<חגי לוין: אשמח להמשיך את הדיון, בסדר?

תמר זנדברג: מאה אחוז, מצוין, יפה.

תמר זנדברג: אז רגע, שוש, גל נוי, סמדר אליסון, מי זו?

תמר זנדברג: היי, תתקרבי לשולחן.

תמר זנדברג: סליחה, אני רציתי ללכת לפי הסדר.

תמר זנדברג: שבי, אתה הדובר הבא, בסדר?

תמר זנדברג: אתה אחריה.

תמר זנדברג: כן.

<שוש גן-נוי: אני מהחברה הרפואית למניעה וגמילה מעישון.

<שוש גן-נוי: כמובן, אנחנו תומכים בהעלאת המס ובהשוואת המס לגלגול טבק.

תמר זנדברג: אוקי.

<שוש גן-נוי: בהשוואת המס לגלגול טבק, כי כמו שאנחנו רואים יש נהירה במיוחד של צעירים ואוכלוסיות חלשות יותר.

<שוש גן-נוי: באמת, אני רוצה להגיד משהו, מסר שתעביר לשר.

<שוש גן-נוי: דווקא אין לי – הדרג המקצועי, לפי מה שראיתי, לפי מה ששמעתי ואפילו לפי פרסום של הדוברות של משרד האוצר לפני שנה, דווקא היו שם כן בעד השוואת המיסוי, אז הטענה שלי היא לא לדרג המקצועי אלא לשר, שהכריז, לפי מה שאני שמעתי ולפי מה שהיה כתוב, שהוא לא רוצה להעלות מיסים.

<שוש גן-נוי: עכשיו, אי העלאת מיסים, אני מניחה שהכוונה זה להיטיב עם מע"מ.

<שוש גן-נוי: זו לא הטבה עם מע"מ, זו הטבה עם פלח שוק מאוד מצומצם של אינטרסנטים, שמייצרים ומשווקים מוצר שהורג את כל האנשים שמשתמשים בו.

<שוש גן-נוי: אז אלף, אי אפשר להפריד את העניין הזה של המיסוי והבריאות, כי אפילו אם תסתכל באספקט של מיסוי, למעשה, זה לא העלאת מס, זה כלי למניעת הוצאות.

<שוש גן-נוי: אם פחות אנשים – ואנחנו יודעים שבאמת בני נוער מאוד רגישים לדבר הזה.

<שוש גן-נוי: אם אנחנו נמנע – נכון שאתה לא תראה את זה לא מחר ולא מחרתיים, אבל אני מניחה ששר האוצר מסתכל גם קצת יותר קדימה.

<שוש גן-נוי: כשיופחתו מספר המעשנים, גם ההוצאות על הבריאות והפסדים מעבודה וכל ההצעות האחרות פה שיש לך בוודאי בנושא, יימנעו.

תמר זנדברג: תודה.

<שוש גן-נוי: אז זה בעצם כלי לצמצום הוצאות, אוקי?

<שוש גן-נוי: אם אתה לא רוצה להסתכל על הבריאות, צמצום הוצאות והצלת נפשות.

תמר זנדברג: תודה שוש.

תמר זנדברג: שבי גטניו.

<שבי גטניו: שי, יכול להיות שטעינו בקטע שלא מסגרנו את הדיון, קודם כל.

<שבי גטניו: יכול להיות שאתה לא מכיר את העובדות.

<שבי גטניו: תעשיית הטבק – אין אויב לאזרח הישראלי יותר גדול ממנה.

<שבי גטניו: 8,000 אנשים בשנה זה לא מספר פופוליסטי, זה של משרד הבריאות.

<שבי גטניו: 8,000 מתים בשנה מהדבר הזה.

<שבי גטניו: כלומר, לסבר את האוזן: אבא שלי, זכרונו לברכה, חיים גטניו, חלל צה"ל, מקום המדינה ועד ימינו היו 24,000 חללי צה"ל, קצת פחות.

<שבי גטניו: כלומר, כל שלוש שנים אתה מדבר על אויב שממית לך יותר מכל קורבנות – וזה לא פופוליזם, זה מספר שאתה יכול לראות.

<שבי גטניו: אין גורם, וזה גם מוצר, שתחשוב עליו – זה לא מזין, זה לא מרווה.

<שבי גטניו: זה מוצר שכל תכליתו, בסופו של דבר, רווח לבעליו הזדוניים, שיודעים שהוא ממית ומחלה ויותר הוצאות אדירות למשרד הבריאות, ויש – הוא מוחרג מכל המוצרים.

<שבי גטניו: לכן כולם פה מתרגשים כשאתה עושה את ההשוואה בין המונח המקצועי של עקומת הביקוש, כי אנחנו פה עוסקים בעקומת המוות.

<שבי גטניו: זה מה שצריך נבחר ציבור ופקיד ציבור לעסוק בו, בסופו של דבר, לפני העקומות האחרות.

<שבי גטניו: לכן יש פה התרגשות, ואם יש פער בינינו לבינך בנושא הזה שמוציא פה כעסים, אז אני מנסה לשים אותו – לצמצם אותו מעט.

<שבי גטניו: אמנת המסגרת לא סתם נוצרה.

<שבי גטניו: היא נוצרה בשביל להחריג.

<שבי גטניו: מוצר אחד – יש לך מוצרים של נשק כימי, נשק אטומי, ומוצר הטבק.

<שבי גטניו: היא מוחרגת, כי האומות שחתמו עליה – וזה כמעט כל אומות העולם, מקבלים את זה שבנושא הזה, זה כמו שנאמר במציצים הפוך, גוטה, הפוך, אין, לא מתייחסים למוצר הזה כמו כל היתר.

<שבי גטניו: עכשיו, בנושא שלנו, שאנחנו עוסקים בעיקר בקשרי הון- שלטון- עיתונות, העמותה שלנו, מאוד חרה לי שהיינו צריכים להגיש את העתירה נגד שר שאני מאוד מחבב באופן אישי, שהייתי בהלם שהיינו צריכים בסוף להגיש אותה.

<שבי גטניו: באמת, לא ציפיתי בחלומות הכי גרועים שלי.

<שבי גטניו: עם ליצמן, אנחנו מכירים את הסיפור, אבל באמת לא הבנתי מאיפה זה בא.

<שבי גטניו: הוא כן חתם אחרי העתירה ואחרי היועץ המשפטי, ולא לפני.

<שבי גטניו: זה אחד.

<שבי גטניו: שתיים, הנושא שאם לא ידעת עד היום, אז אני אגיד לך.

<שבי גטניו: אסור לך לפגוש לוביסטים של הטבק ונציגים של הטבק ללא דיווח לציבור מיד אחרי זה.

<שבי גטניו: זה באמנת המסגרת.

<שבי גטניו: אני יודע שכן נפגשת באוקטובר – סליחה, ב-10.5.2017, עם דוקטור ארתור ב.

<שבי גטניו: לאופר, שהוא לוביסט הכי יוקרתי של פיליפ מוריס, שהגיע אליך בעת - - -

<שי באבד: איך קוראים לך?

<שבי גטניו: שבי גטניו.

<שבי גטניו: הוא הגיע אליך בעת משבר האייקוס, בדיוק צנח במשרדך במשבר האייקוס.

<שבי גטניו: רוני לינדר עשתה על זה כתבה, שבה אמרת:

<שבי גטניו: באבד הבהיר – לפחות זה מה שהיא רשמה, יכול להיות שזה לא נכון.

<שבי גטניו: בפגישה בינו לבין לאפר, שהוא לא ידע בכלל שהוא בנושא האייקוס, ושהוא מייצג את פיליפ מוריס, כי הוא לא היה נפגש איתו אם כך.

<שבי גטניו: אם זה נכון, אני לא יודע.

<שי באבד: אני תכף אתייחס.

<שי באבד: זה מדהים מה שקורה פה, אבל בסדר.

<שבי גטניו: ב-28.10.2015 כן נפגשת עם דוקטור לאופר, מהיומנים שלך.

<שבי גטניו: אורח – ורשום ביומנים שלך אורח של חברת פיליפ מוריס, והוא הגיע ביחד עם דניאל אלפן, מנכ"ל פיליפ מוריס.

<שבי גטניו: ישב הגור שלך, שהיה לוביסט ועדיין לוביסט, וגם כשהוא הגיע במאי 2017, בעת משבר האייקוס הגיע למשרדך לוביסט של פיליפ מוריס.

<שבי גטניו: נפגשת איתו כלוביסט של פיליפ מוריס בפגישה לפני זה.

<שי באבד: אתה מניח מסקנות, תגיד, מעובדות שאתה יודע?

<שי באבד: או ממה שאתה קורא ומפורסם?

<שבי גטניו: לא, הנה, זה היומן שלך.

<שי באבד: מה זה משנה?

<שי באבד: אבל אתה מניח שנפגשתי איתו כלוביסט של פיליפ מוריס?

<שי באבד: בסדר.

<שבי גטניו: פגישה עם דוקטור ארתור לאופר, אורח של חברת פיליפ מוריס, ביחד עם דניאל אלפן, מנכ"ל פיליפ מוריס, ועוד כל מיני גורמים.

<שבי גטניו: מה אני יכול להניח?

<שי באבד: טוב, תכף אני אתייחס.

<שי באבד: זה מדהים שאני צריך לתת לך דין וחשבון עם מי אני נפגש.

<קריאה: אתה צריך לתת לוועדה - - -

<שי באבד: ממש לא.

<שי באבד: יומן הפגישות שלי הוא לא תחת ביקורת של הוועדה, ממש לא.

<שי באבד: תכף אני אתייחס.

<שבי גטניו: בכל מקרה, השאלה שלי היא כזו: האם נפגשת עם לוביסטים מחברות הטבק?

<שבי גטניו: גם פיליפ מוריס בנושא של האייקוס ומיסוי, וגם עם דובק בנושא של הגלגול.

<שבי גטניו: בעבר, אולי לא ידעת שאתה מחויב בדיווח על זה.

<שבי גטניו: גם אם תיפגש בעתיד, אז בבקשה לדווח מיד לציבור, לערוך פרוטוקול מלא, לרשום – אני היום מוציא את האייפון, עושה זה – אחרי זה נותן לפקידה ויהיה פרוטוקול.

<שבי גטניו: היום אין בעיה להקליט משהו, אנחנו רואים בחקירות.

<שבי גטניו: אז באמת, זה כל – בנושא הזה, ובינך לבין עצמך, ככל שתכביד בינך לבין אלוהיך, האמן לי, ככל שתכביד בנושאים האלה, ככל שתסגור את הדלת לנציגות של הגורמים האלה, ככה תוכל להיכנס יותר בקלות לגן עדן ביום שתגיע לשם.

<שבי גטניו: זו פנייה אליך, ובאמת, אין כאן ניסיון לתקוף אותך.

<שבי גטניו: אנחנו רוצים לפגוש אותך, פנינו אליך גם בנושא של האייקוס וגם לפחות לא רציתם לראות אותנו.

תמר זנדברג: תודה שבי.

<שבי גטניו: משהו אחד אחרון רק בנושא של ההוראות שלך ללוביסטים, אני רק חייב לברר שעופרה שקד פה לא מטעם דובק, חלילה.

<עופרה שקד: אני לא מטעם דובק.

<שבי גטניו: בסדר גמור.

<שבי גטניו: לא יודע, אולי התחלתם מחדש, לא יודע.

<עופרה שקד: שמחתי על השיימינג.

תמר זנדברג: חבר'ה, רק שנייה, בואו.

תמר זנדברג: אני רק רוצה להזכיר לכולם.

<עופרה שקד: יש פה לוח רישום שאתה יכולת לבדוק את זה.

<שבי גטניו: אני בודק מבעוד מועד.

<עופרה שקד: אני מבינה שנעים לך להיות עכשיו ככה - - -

<שבי גטניו: חובתי לבדוק את זה, זה המנדט של העמותה שלי, עופרה.

תמר זנדברג: שניה, הכל בסדר, אנחנו פה – זה כנסת ישראל, היא פתוחה לציבור, הדיון משודר, מוקלט, אין פה שיימינג, הכל שקוף, מצולם, פרוטוקול - - -

<עופרה שקד: הפוך זה לא היה יכול לקרות, תמר.

תמר זנדברג: מה זה הפוך?

<עופרה שקד: הפוך.

<עופרה שקד: אני לא הייתי קמה והייתי - - -

תמר זנדברג: קודם כל הוא לא קם, הוא ברשות דיבור שאני נתתי.

תמר זנדברג: הכל בסדר, כל אחד בזכות הדיבור שלו אומר מה שהוא רוצה.

תמר זנדברג: אם את רוצה זכות תגובה או משהו, את יכולים להירשם, ואני אשקול אם לתת לך.

תמר זנדברג: אין פה שיימינג, זה הכל פה שקוף.

תמר זנדברג: יש פה קירות שקופים, הדיון הזה מוקלט, מצולם, לא בגלל שאנחנו בחדרי חקירות, אלא כי זה האופן שבו הכנסת מתנהלת מול הציבור.

<עופרה שקד: יש פה רישום.

תמר זנדברג: יפה, הרישום הוא חלק מהשקיפות לציבור, וזה לא שיימינג.

תמר זנדברג: תודה.

<שבי גטניו: ותודה לשי שהגעת, זה לא מובן מאליו.

תמר זנדברג: סמדר אליסון.

תמר זנדברג: אין בעיה, אז היא אחרונה, אחריה יהודה גליק והמנכ"ל, ואז נמשיך.

<שי באבד: אני פשוט חייב לצאת.

תמר זנדברג: בדיוק.

תמר זנדברג: אנחנו רוצים להספיק כמה שיותר.

תמר זנדברג: כמו שאתם רואים, יש כאן מכל הגורמים מאוד מייצגים.

<קריאה: סליחה, יש גורם שלא ייצגו אותו, שזה אני.

תמר זנדברג: אני מבינה, אבל ככל שנבזבז עוד יותר את הזמן אז פחות נשמע את המנכ"ל.

תמר זנדברג: אז בבקשה, סמדר אליסון, מכבי.

<סמדר אליסון: מקדמת בריאות במכבי וגם מנחת קבוצות גמילה מעישון.

<סמדר אליסון: אז אני מצטרפת לכולם פה, שגם מכבי רוצה ומבקשת להעלות את המיסוי על טבק כמו על סיגריות.

<סמדר אליסון: אנחנו רואים יותר ויותר פניות לסדנאות גמילה מעישון של חבר'ה צעירים, ושל חבר'ה שהחליפו את העישון בסיגריות לעישון בגלגול טבק.

<סמדר אליסון: המגמה הזו היא רק עולה ועולה, כל חודש רואים יותר.

<סמדר אליסון: אנחנו רואים פניות של בני נוער שמבקשים מאתנו – בני הנוער, לא ההורים שלהם אפילו, בני הנוער עצמם אומרים: תראו, התחלנו, זה היה זול.

<סמדר אליסון: היום אנחנו מבינים שזה כבר פוגע בבריאות שלנו, עוד רגע לפני הצבא, שאנחנו יודעים ששם זה יחמיר, אנחנו רוצים להפסיק לעשן.

<סמדר אליסון: תעזרו לנו להפסיק לעשן.

<סמדר אליסון: אני מבקשת פה מהפורום וממקבלי ההחלטות כן לעזור לכולנו לשמור על עצמנו ולהיות בריאים.

<סמדר אליסון: סיגריות הורגות.

תמר זנדברג: תודה.

תמר זנדברג: חבר הכנסת יהודה גליק.

יהודה גליק: אדוני המנכ"ל, שי, איך שתבחר לעצמך.

יהודה גליק: אתה מייצג את משרד האוצר.

יהודה גליק: א', בעיניי זאת קצת חוצפה לבוא ולהטיף לנו מוסר איך אנחנו מדברים אליך.

יהודה גליק: אנחנו בדיון הקודם חיכינו לך פה שעה.

יהודה גליק: שעה שהמזכירה שלך אמרה שאתה בדרך חוצה את הכביש.

יהודה גליק: משרד האוצר עדיין לא - - -

תמר זנדברג: זה לא הוא, זה היה נציג אחר.

יהודה גליק: לא, סליחה, המזכירה של המנכ"ל אמרה שהוא בדרך.

תמר זנדברג: חברי כנסת אני לא מחנכת, אבל אני רק - - -

יהודה גליק: לא, סליחה, עם כל הכבוד- - -

<שי באבד: העובדות לא חשובות.

יהודה גליק: סליחה - - -

<שי באבד: למה זה רלוונטי?

יהודה גליק: זה המשרד שלך, פקודיך.

יהודה גליק: תודה רבה.

<שי באבד: אין הבדל אבל, אם זה אני או המזכירה שלי.

יהודה גליק: תן לי לסיים, אני מבטיח לא להפריע לך.

יהודה גליק: תודה.

<שי באבד: בסדר, טוב.

יהודה גליק: דבר שני, הגשתי שאילתה לשר האוצר, שהוא עובד אצלך במשרד שלך - - -

<שי באבד: הוא לא עובד אצלי.

יהודה גליק: אתה עובד אצלו, לא יודע, אתם עובדים במשרד.

יהודה גליק: אני מדבר אליך לא בתור שי, אלא בתור משרד האוצר, אוקי?

יהודה גליק: עובד במשרדך.

יהודה גליק: פניתי בשאילתה לא אליך – הוא שלח את סגן שר האוצר, שסגן שר האוצר אמר על גבי הכנסת, במליאת הכנסת, שאכן צריך להעלות את המס על הסיגריות לגלגול.

יהודה גליק: ככה הוא אמר.

יהודה גליק: חיכיתי, חיכיתי, חיכיתי, ואז פניתי – מה קורה?

יהודה גליק: למה לא מבצעים את זה?

יהודה גליק: השר לא מוכן.

יהודה גליק: הלכתי לפגישה אצל השר, שאלתי אותו מה קורה עם הסיפור?

יהודה גליק: הוא אמר לי: אני לא שם מס חדש.

יהודה גליק: אמרתי לו: זה לא מס חדש, זאת החלטת ממשלה.

יהודה גליק: ב-2013 הממשלה החליטה שהיא תקבל את הדבר הזה, זה מס כמו של הסיגריות – החליטה גם על זה.

יהודה גליק: אז קודם כל – עכשיו, אמרתי לשר, הוא אמר לי: תן לי עוד רעיונות אחרים.

יהודה גליק: אמרתי לו שיש למשל חוק שלי, טבק 21, שמגביל את מכירת הסיגריות.

יהודה גליק: הוא אמר לי שבזה הוא תומך.

יהודה גליק: אמרתי לו מצוין.

יהודה גליק: כמובן, לפני שבועיים בוועדת השרים, השר כחלון לא תומך.

יהודה גליק: למה?

יהודה גליק: לא יודע למה.

יהודה גליק: אני רוצה רק שתבין על מה מדובר פה.

יהודה גליק: אנשים פה לא אכפת להם – אף אחד מהאנשים שיושבים פה הוא לא עוסק כרגע לא בהון, לא בשלטון ולא באינטרסים ולא להיבחר באיזה פריימריז.

יהודה גליק: כשהוא אמר ש-8,000 אנשים מתים בשנה, זה 8,000 אנשים שמתים, הוא לא ספר עוד אלפים שחולים במחלות לב, כלי דם, ריאות, דרכי נשימה, בריאות האישה, הריון.

יהודה גליק: חוץ מזה, כ-800 אנשים שמתים מזה כל שנה בכלל לא מעשנים.

יהודה גליק: הם מתים מזה כלא מעשנים.

יהודה גליק: דבר נוסף והכי משמעותי לגבי הסיגריה, לגבי העישון, צריך להבין שהעישון הוא כלא.

יהודה גליק: מהרגע שאדם התחיל, הוא לא שם לב, הוא התחיל בגיל 16 – רוב המעשנים מתחילים לפני גיל 21, מעשנים מגיל 16 ומאותו רגע הם לא יכולים להפסיק.

יהודה גליק: זאת משום שאותם אלה שאתם עוזרים להם עכשיו, אותם גופי טבק שאתם עוזרים להם, שאתם – תוך הכותרת:

יהודה גליק: אנחנו לא נוסיף פסים על אנשים – אתם אומרים: חבר'ה, קחו מתנה, חברות הטבק, אתם רוצחים, אתם שודדים.

יהודה גליק: יש לכם עכשיו גם את משרד האוצר שנותן לכם מתנה כל שנה, מיליונים, כמה שאתם רוצים.

יהודה גליק: חברים, להיכנס לקנות טבק לגלגול זה יותר קל מלהיכנס לקנות שקית במבה.

יהודה גליק: זה הילד מתחיל עם זה, הוא לא יכול להפסיק עם זה.

יהודה גליק: הוא לא יכול להפסיק עם זה.

יהודה גליק: 70% מהמעשנים מתים להפסיק, לא יכולים להפסיק עם זה.

יהודה גליק: אם היה מוצר חדש – היום בא לשוק, היום אתה תשמע – יש לי מוצר חדש, חבל לך על הזמן, הכי טוב.

יהודה גליק: 50% מהמשתמשים ימותו.

יהודה גליק: לא היית נותן לו אישור.

יהודה גליק: הוא סם יותר מסוכן מכל הסמים, הוא רוצח אנשים, הוא רוצח אנשים.

יהודה גליק: עכשיו, הדבר הזה – אגב, אני אספר לך סוד, אתה בטח יודע.

יהודה גליק: בעוד חודשיים אמור להיות דו"ח מבקר המדינה, מאוד חריף, על זה שמדינת ישראל לא מממשת.

יהודה גליק: בכל העולם הנושא הזה של המיסוי הוא לא רק עמדה של איגוד הבריאות הלאומי.

יהודה גליק: 60 מאמרים ממדינות שונות מוכיחים – בניו יורק הראו שירד העישון מ-24% ל-12%.

יהודה גליק: איך?

יהודה גליק: מיסוי.

יהודה גליק: באוסטרליה מ-30% ל-5%, איך?

יהודה גליק: שם עשו גם עוד כמה דברים, חבילות מאוחדות, זה לא משנה.

יהודה גליק: אני כרגע – מי שאחראי לבריאות, אמרת, משרד הבריאות.

יהודה גליק: משרד הבריאות תומך בחוק טבק 21, השר כחלון אמר לי שהוא יתמוך ולא תמך.

יהודה גליק: משרד הבריאות תומך במיסוי, בבקשה.

יהודה גליק: רשות המיסים ישבה בוועדת הכספים, ואמרו: אנחנו מבקשים, השר לא מוכן.

יהודה גליק: זה לא עזרה לאוכלוסיות החלשות, זה רצח.

יהודה גליק: אני אומר לך את זה כי אני כל יום, כל יום מקבל טלפונים מאנשים שבני משפחותיהם מתים, ממנהלי מחלקות ריאות בבתי חולים.

יהודה גליק: הם מתחננים, בבקשה.

יהודה גליק: עכשיו, מדובר – אני לא יודע פילוח של אזורים.

יהודה גליק: אני יודע דבר אחד: בני הנוער והחיילים שצה"ל הוציא אותם מעשנים את הגלגול, וזה לא רק – אני הייתי לפני כמה שבועות בבית ספר – איפה היינו?

יהודה גליק: באיזה בית ספר היינו?

תמר זנדברג: כן, בתיכונט.

יהודה גליק: יפה, צפון תל אביב, זה אנשים בכירים – אומר לי מנהל בית הספר - - -

תמר זנדברג: לא בכירים, ככל האדם - - -

יהודה גליק: לא התכוונתי בכירים, אמידים.

יהודה גליק: משפחות לכאורה ממעמד סוציו אקונומי גבוה.

יהודה גליק: אמר לי מנהל בית הספר: כמעט כולם – מתחנן לפניך, תפעל לעשות את המיסוי על טבק לגלגול.

יהודה גליק: אני לא יודע למי הוא מצביע, לא יודע מי החברים שלו מצביעים.

יהודה גליק: זה הנושא.

יהודה גליק: בכל העולם אומרים: המקום הראשון להורדת אחוז העישון הוא מתחיל מהמיסוי.

תמר זנדברג: תודה.

<קריאה: אנא ממך, אני חייבת שהוא ישמע כמה דברים - - -

תמר זנדברג: שניה, הוא גם צריך לצאת.

תמר זנדברג: שניה רגע, לא.

תמר זנדברג: הוא ידבר ואחרי זה נמשיך בדיון.

תמר זנדברג: אני מבינה, אבל אנחנו רוצים לשמוע גם אותו.

תמר זנדברג: אם כולנו נדבר והוא ילך, אז לא נשמע אותו והוא לא ישמע אף אחד.

תמר זנדברג: בבקשה.

<שי באבד: אני רק אבקש דבר אחד כשאני מדבר עכשיו.

<שי באבד: שמתם לב, הקשבתי לכל אחד ואחד מכם, רשמתי את הדברים, לא צעקתי עליו, לא התפרצתי עליו, בין אם הסכמתי ובין אם לא הסכמתי.

<שי באבד: אתם לא חייבים להסכים עם שום דבר שאני אגיד עכשיו, אתם יכולים גם להגיד שכל מה שאמרתי עכשיו – לחשוב בראש שלכם שכל מה שאני אומר עכשיו זאת שטות אחת מוגמרת.

<שי באבד: רק מה שאני מבקש מכם זה נאה דורש נאה מקיים.

<שי באבד: אני כיבדתי אתכם לכל אורך מה שדיברתם, גם רשמתי לעצמי את הנקודות שכל אחד ואחד מכם דיבר.

<שי באבד: כשיש לכם משהו להגיד, תרשמו, תעלו את זה לוועדה, תמר תדע להעביר את זה אליי.

<שי באבד: תנו לי לענות, בסדר?

<שי באבד: להתייחס, בין אם זה מוצא חן בעיניכם או לא מוצא חן בעיניכם.

<שי באבד: בואו נתחיל.

<שי באבד: אחד, אם השתמע פה במהלך הדיון שאני תומך בעישון סיגריות או שאני בעד עישון סיגריות, אז אני אומר חד משמעי, גם לפרוטוקול: אני נגד.

<שי באבד: אני בעצמי לא מעשן, אף אחד במשפחה שלי לא מעשן.

<שי באבד: אני חושב שזה דבר רע, אני חושב שזה דבר מזיק גם לבריאות וגם בכלל, בהרבה מאוד היבטים.

<שי באבד: אני נגד זה באופן אישי, אני חושב שזה דבר לא נכון.

<שי באבד: קודם כל נשים את זה על השולחן.

<שי באבד: שתיים, תוארו פה דברים שאני מכיר באופן חלקי, אבל שמעתי אותם לא פעם ולא פעמיים.

<שי באבד: 8,000 אנשים מתים כל שנה, 50% מהאנשים שמעשנים, אחד לשניים מת.

<שי באבד: חברות הטבק פה כונו גם רוצחים וגנבים וכולי.

יהודה גליק: לא רק אותם, גם הממשלה.

<שי באבד: הממשלה גם רוצחת.

יהודה גליק: נכון, עם דם על הידיים.

<שי באבד: דם על הידיים, מצוין.

<שי באבד: אני לא יודע, אני מכיר את זה קצת מתחומים אחרים שאני מתעסק איתם, כשיש דם על הידיים – הפתרון בדם על הידיים בדרך כלל זה לא דרך מס.

<שי באבד: הפתרון בדם על הידיים זה במסגרת חקיקה מאוד נוקשה, בוודאי כשמדובר בדם על הידיים, שתאסור את זה בחוק הפלילי, בין אם זה בחוק העונשין או בכל מיני הרתעות וחקיקות כאלה ואחרות שימנעו את זה באופן מלא.

<שי באבד: כשמדובר על בני נוער ומדובר על תיכונים, לא ברור לי למה כמו שמכירת אלכוהול לא מתאפשרת עד גיל 18, למה אם מחר בבוקר - אם הדבר הזה בטח לא יותר בריא מאלכוהול, או לפחות לפי מה שאני יודע ויכול להיות שאני גם פה מדבר שטויות, למה זה לא נאסר למכירה לבני נוער?

<שי באבד: ולמה לא לאסור את זה בכלל?

<קריאה: זה כן אסור.

תמר זנדברג: זה כמו אלכוהול.

<שי באבד: סיגריות הן אסורות?

תמר זנדברג: כן.

<שי באבד: טבק לגלגול אסור על בני נוער?

יהודה גליק: אסור, אבל אתם התנגדתם לפני שבועיים להצעת חוק של טבק 21.

יהודה גליק: עמדת משרד האוצר הייתה נגד.

תמר זנדברג: אסור למכירה, לא אסור לשימוש.

<קריאה: האוצר מתנגד לחובת מימון פקחים בעניין הזה.

<שי באבד: יכול להיות.

<שי באבד: האוצר מתנגד לחובת מינוי פקחים?

<קריאה: מינוי פקחים, כן.

<שי באבד: את זה אני אבדוק.

יהודה גליק: האוצר מתנגד להעלאת הגיל.

<שבי גטניו: אתם צריכים לאכוף שלא ימכרו מתחת לגיל 18.

<שי באבד: לא, ממש לא.

<שי באבד: האוצר לא אוכף - בואו רק נעשה סדר.

<שי באבד: האוצר הוא משרד מטה.

<שי באבד: הוא לא אוכף מול פקחים, הוא לא מחליף את משרד הבריאות, הוא לא מחליף אף אחד ממשרדי הממשלה האחרים.

<שי באבד: הוא מאפשר תקצוב, פעם אחת, ופעם שנייה הוא מתכלל כמשרד מטה.

<שי באבד: זהו, הוא לא נמצא בשטח.

<שי באבד: מי שיפעיל פה פקחים, אני לא יודע אם זה משרד הבריאות או הרשויות המקומיות.

<שי באבד: אין לי מושג, אבל זה לא התפקיד של משרד האוצר, זה לא משהו שמשרד האוצר מתעסק בו.

<שי באבד: אני באופן אישי חושב שהטיפול בדברים כאלה, בראש ובראשונה, צריך היה להיות דרך חקיקה ואכיפה מאוד חזקה, שתעשה את זה גם בקרב בני נוער, גם בקרב - - -

יהודה גליק: אבל התנגדת לחוק - - -

תמר זנדברג: רגע, שניה.

תמר זנדברג: אני שוב אומרת, על הדברים האלה הוועדה באמת עובדת כל השנה עם משרד הבריאות ועם המשרדים האחרים.

<שי באבד: לכן, בעיניי, בראש ובראשונה הפתרון צריך להימצא בעולמות האלה.

<שי באבד: פתרון בעולמות המיסוי זה סוג של בריחה מהבעיה.

<שי באבד: אני לא מכיר שמטפלים ברצח על ידי זה שמעלים מס.

<שי באבד: אני מכיר את זה שמטפלים ברצח בזה שמכניסים לכלא ל-25 שנים, למאסר עולם.

<שי באבד: עדיין לא העלו מיסים לרוצחים במדינת ישראל.

<שי באבד: לכן אני לא אומר וחורץ פה, לפחות לא בעמדה המקצועית, כי אני לא שמעתי את רשות המיסים ולא ניהלתי דיונים עם רשות המיסים על הנושא הזה, ואני רוצה גם לשמוע אותם.

<שי באבד: ככל שמדובר על נושא המיסוי, ננהל דיון בתוך האוצר.

<שי באבד: אני רוצה לקבל את הנתונים גם על המשמעות, על חתכי האוכלוסייה השונים, כי קודם כל, מבחינתי, מבחינת מדיניות, צריכה להיות מדיניות ברורה מאוד של ממשלה ושל כנסת, שבאה ואומרת: האם הדבר הזה אסור?

<שי באבד: או הדבר הזה מותר?

<שי באבד: אם הדבר הזה אסור, אז למי הוא אסור?

<שי באבד: אם הדבר הזה מותר, אז למי הוא מותר?

<שי באבד: אחרי שנכנסים לעולמות האלה, להיכנס בכלל לעולמות המיסוי ולחשוב האם המיסוי זאת הדרך הנכונה, הפעולה הנכונה.

<שי באבד: נעבור על המאמרים, נעבור על מה שנעשה בעולם, נראה גם את זה, ואז נביא בפני שר האוצר חוות דעת מקצועית.

<שי באבד: עד היום, לפחות, אני לא דנתי בנושא הזה.

<שי באבד: אני לא מכיר דיון מקצועי שהתנהל עם שר האוצר בעניין הזה.

<שי באבד: זה באופן כללי.

<שי באבד: אני באופן אישי לא בטוח – ואני גם מכיר את זה מעולמות אחרים, שמנסים להשתמש כל הזמן במיסוי כדרך ליצירת התנהגות או כדרך לשינוי התנהגות בחברה, אני לא בטוח שהמיסוי זה באמת תמיד הכי הנכון לעשות את זה, כי התוצאה - - -

יהודה גליק: אתה אומר את זה מתחושת הבטן שלך, אבל אלו עובדות בעולם.

יהודה גליק: אתה לא יכול להגיד: אני לא חושב ש.., תגיד: אני לא יודע.

תמר זנדברג: חבר הכנסת גליק, שניה רגע.

תמר זנדברג: בואו נמקד את הדיון.

תמר זנדברג: רגע, שניה, לא.

יהודה גליק: אתה לא יכול לבוא ולומר שאתה לא חושב ש.., בכל העולם בדקו את זה.

<שי באבד: סליחה, יהודה גליק.

<שי באבד: במה שנאמר פה, בבדיקות שנעשו בעולם זה הוכח כדבר הכי יעיל.

<שי באבד: זה שזה הפך הכי יעיל לא אומר שזה האמצעי הנכון להשתמש בו.

<שי באבד: אני לא יודע מה היה קורה אם בעולם היו אוסרים בחקיקה מלאה על עישון, שמי שמעשן נכנס ל-10 שנים לכלא.

<שי באבד: לדעתי אם הייתה חקיקה כזאת, היא הייתה מונעת עישון הרבה יותר טוב ממס, רק לא עשו את זה.

תמר זנדברג: רגע, עצרו כולם, אני רוצה למקד את הדיון הזה.

<שי באבד: שיקולים פוליטיים, שיקולים אחרים - - -

תמר זנדברג: יכול להיות, אבל אנחנו - - -

<שי באבד: הכוח של חברות הטבק, לא יודע.

תמר זנדברג: רגע, עצרו.

תמר זנדברג: אני רוצה שניה למקד את הדיון.

תמר זנדברג: שי, סליחה.

תמר זנדברג: הדיון פילוסופי, יכול להיות שמה שאתה אומר זה נכון, אבל זה לא קורס במדיניות.

תמר זנדברג: זה דיון בדברים – בשני נושאים ספציפיים: אחד זה מיסוי האייקוס שאמרת על וועדת הכספים, אנחנו רשמנו לפנינו שאתם עובדים מול הוועדה בנושא הזה.

תמר זנדברג: השני זה מיסוי טבק לגלגול, שפה יש כאן – צעד קונקרטי זה מוצר טבק.

<שי באבד: לגבי הגלגול בטבק, אז אני אומר שוב, אני עוד לא ניהלתי דיון מקצועי על הנושא הזה.

<שי באבד: אני אבקש לעשות דיון מקצועי אצלי, אני אבקש.

<שי באבד: התחלתי להגיד לכם קודם, חלק מהנתונים שאני ארצה לראות, מעבר להשוואות הבינלאומיות שאני אבקש לראות, מה נעשה, איפה נעשה, איפה ישראל נמצאת ביחס לעולם, פעם אחת.

<שי באבד: בפעם השנייה, מה זה אומר על חתכי האוכלוסייה השונים, איך זה משפיע, מה המשמעות של המיסוי על חתכי האוכלוסייה השונים, בהתאם לצריכה, אגב.

<שי באבד: פעם שלישית, גם עלות הנזקים שיש, כי חלק ממה שמס נועד לעשות, זה גם לכסות עלות נזקים שנוצרים.

<שי באבד: אז נסתכל על הפרספקטיבה הרחבה, וככל שזה – נביא עמדה מקצועית.

תמר זנדברג: אבל שניה רגע, שי.

תמר זנדברג: מכיוון שאנחנו פה – חבר הכנסת גליק, מכיוון שהוא מוביל את הנושא והוא כבר הציג שאילתות שכבר נענו, כלומר העמדה של המשרד פה היא ברורה - - -

<שי באבד: שניה.

<שי באבד: אני מפריד בין שאילתות שנעשות לשר או לסגן השר, שסגן השר והשר הם כמובן גורמים – השר, יותר נכון, הוא הגורם המחליט, והוא יכול לענות לשאילתה, להתייחס ולהביע את עמדתו.

<שי באבד: הגורמים המקצועיים, מה שקורה בכל נושא שמגיע למשרד בסופו של יום, הגורמים המקצועיים נותנים את דעתם, עושים ישיבה עם השר, מביאים בפניו את העמדה המקצועית בצורה נכונה, מלאה, שלוקחים את מירב השיקולים ומתכללים – אם זה יתר משרדי הממשלה, אז גם את משרדי הממשלה הנוספים, ואת את אגפי האוצר, אז אגפי האוצר השונים.

<שי באבד: במקרה הספציפי הזה, למשל, אז אגפי האוצר הרלוונטיים הם גם אגף התקציבים, גם הכלכלן הראשי וגם רשות המיסים.

<שי באבד: ננהל דיון מסודר ונשמע גם את משרד הבריאות, ונביא גם את - - -

יהודה גליק: תוך כמה זמן יתקיים הדיון הזה?

<שי באבד: אני לא יודע להתחייב פה לזמן.

יהודה גליק: סדר גודל.

<שי באבד: אני לא יודע מבחינת זמנים עכשיו.

תמר זנדברג: זה משהו אבל ב – זה על השולחן שלכם?

<שי באבד: אני אומר שוב.

<שי באבד: אני אשים את זה על לוח הזמנים שלי, אני אכניס את זה ואחזור לוועדה תוך כמה זמן אני חושב שאפשר לטפל בנושא הזה.

יהודה גליק: אתה יכול להגיד סדר גודל של תוך כמה זמן?

<שי באבד: אני לא יודע להגיד - - -

יהודה גליק: חודשיים?

יהודה גליק: שנתיים?

יהודה גליק: עשר שנים?

<שי באבד: שנתיים בוודאי שלא, כי אם אני אגיד לך שנתיים – לא יודע להגיד לך אם זה ייקח חודשיים או שזה ייקח חצי שנה, לא יודע.

<שי באבד: עכשיו אני צריך להסתכל, אני אשב עם הצוות שלי ונשב על לוחות זמנים.

יהודה גליק: לפחות דבר אחד תבין.

יהודה גליק: הוועדה טוענת שמדובר בחיי אדם של אלפי אנשים, לכן מבקשים ממך לקדם את הדיון כמה שיותר מהר.

<שי באבד: הבנתי, רק אני אומר שוב: חיי אדם לעולם לא טופלו ולא יטופלו דרך מערכת המס.

יהודה גליק: בכל העולם הם כן מטופלים ככה.

<שי באבד: לא, מה לעשות, זה לא מטופל, זה חיי אדם.

<שי באבד: אם יש פה עניין שמישהו הולך למות מחר בבוקר, צריך לפנות לאמצעי אכיפה מידיים בחקיקה כדי למנוע את זה, לא דרך מערכת המיסים.

<קריאה: אין הקצאה של - - -

תמר זנדברג: רגע, שניה.

תמר זנדברג: חבר'ה, המציאות מוכרת לנו.

תמר זנדברג: אני רוצה לבקש ממך משהו בהקשר הזה - - -

<שי באבד: דבר אחרון שאני רוצה להתייחס אליו, אדון שבי היקר.

<שי באבד: הלו"ז שלי, היומן שלי, הוא לא תחת ביקורת שלך, גם לא יהיה תחת ביקורת שלך.

<שי באבד: עם מי אני נפגש או לא נפגש, זה עניינו רק של גורם אחד במשרד שלי- - -

<שבי גטניו: סליחה?

<שי באבד: אתה יכול להגיד סליחה עד מחר.

<שי באבד: זה עניינו רק של היועץ המשפטי של המשרד שלי, ואליו אני אתן דין וחשבון, לא לך.

<שבי גטניו: לא, לציבור אתה תיתן דין וחשבון.

<שבי גטניו: הוא משלם לך, לא היועץ המשפטי משלם לך.

<שבי גטניו: אנחנו משלמים לך.

<שי באבד: בין אם היומן שלי מפורסם לציבור, או בין מה קרה בתוך הפגישה או איך קרה בתוך הפגישה, עם כל הכבוד - - -

<שבי גטניו: אני מבין שאתה לא משיב אם דיברת איתו על המיסוי, אתה לא משיב אם דיברת איתו על המיסוי.

תמר זנדברג: שבי, תן לי בבקשה לנהל את הדיון.

<שי באבד: אני גם לא חייב לענות לך אם אני מדבר איתו על המיסוי.

תמר זנדברג: השאלה כאן הייתה ספציפית לגבי – חלק מהאמנה, וזה גם דבר שהופיע בתחקיר ערוץ 2, גם כלפי משרד הבריאות.

תמר זנדברג: חלק מהעניין – וזו גם הסיבה שאני אסרתי על לוביסטים של חברות טבק להיכנס לוועדה הזאת.

תמר זנדברג: מתוקף האמנה, פגישות עם לוביסטים של חברות הטבק ונציגים מטעמם, מחויבים בדיווח.

<שי באבד: בסדר, אז תמר, אז אני עושה בדיקה.

<שי באבד: אני לא מכיר את זה.

<שי באבד: אני אעשה בדיקה, אני אבדוק עם היועץ המשפטי של המשרד, שהוא הגורם שמנחה אותי בדברים האלה, לא הוועדה, עם כל הכבוד, לא שבי ולא אף אחד אחר.

<שי באבד: ככל שאני מחויב בדיווח על משהו, אני אדווח עליו.

<שי באבד: מה שאני צריך להגיד על הפגישות שלי אני אגיד על הפגישות שלי.

<שי באבד: בוודאי ובוודאי אני לא אתן דין וחשבון על היומן שלי בפני וועדות בכנסת, עם כל הכבוד.

תמר זנדברג: לא, השאלות פה על דברים ש- - -

<שבי גטניו: הוא לא הכחיש שהוא דיבר על המיסוי עם הלוביסטים.

תמר זנדברג: השאלות פה על דברים שהם שקופים לציבור, זה לא משהו סודי.

<שי באבד: אני אמרתי לך, אני לא אשב פה ו - - -

<שבי גטניו: ציפיתי לזה.

<שי באבד: אתה יכול לצפות למה שאתה רוצה.

<שי באבד: אני לא אשב פה ואתן לך חשבון על היומן שלי, עם מי נפגשתי ועם מי לא נפגשתי.

<שבי גטניו: על מה אני מבקש?

<שי באבד: אלא על דברים שאני מחויב בהם.

<שי באבד: מה אני מחויב בעולם או לא מחויב בו, אני לא בודק איתך, עם כל הכבוד.

<שי באבד: יש יועץ משפטי של המשרד שאתו אני אבדוק.

<שבי גטניו: מה הקשר ליועץ המשפטי, שי?

<שי באבד: ככל שאני מחויב בדיווח - - -

<שבי גטניו: מה הבעיה לדווח אם אתה נפגשת עם לוביסט של טבק ודיברת על מיסוי?

<שבי גטניו: מה צריך יועץ משפטי?

<שבי גטניו: חמור שמגיעים למצב שצריכים יועץ משפטי.

<שי באבד: אז אני מסביר לך, זה כי היומן שלי, עם כל הכבוד, ועם מי אני נפגשתי או לא נפגשתי ומה קרה בתוך הפגישות זה לא עניינך.

<שבי גטניו: אתה פרסמת אותו.

<שי באבד: זה לא עניינך.

<שי באבד: אני מפרסם את היומן שלי תמיד.

<שי באבד: מה שהיה בפגישות, תוכן הפגישות הוא לא עניינך.

<שי באבד: מה שכן מעניינך, אני אבדוק עם היועץ המשפטי שלי.

<שי באבד: זה הכל.

<שבי גטניו: פשוט מדהים.

<שבי גטניו: אני נדהם מהתשובה.

<שי באבד: בסדר, אתה יכול להידהם.

<שי באבד: אני בכלל נדהם שמגיע לפה מנכ"ל ואתם דנים איתו על מה היה בתוך משהו או לא.

<שי באבד: אם אתה חושב - - -

תמר זנדברג: לא, שי, זה במסגרת האמנה.

<שי באבד: בסדר, אז אני אבדוק את זה, אני לא מכיר את זה, אני אומר שאני אבדוק את זה, תמר.

<שי באבד: אני לא מכיר את זה.

<שי באבד: אני לא מכיר הכל.

תמר זנדברג: אוקי, מאה אחוז, זאת תשובה אחרת.

תמר זנדברג: בסדר גמור, אין בעיה.

<שי באבד: מה שאני מחויב, אני מבטיח לך שאני אדווח באופן מלא.

תמר זנדברג: זה מחויב לא רק בדיווח לנו, זה לפי האמנה הבינלאומית שישראל חתומה עליה.

<שי באבד: אז אני אבדוק.

<שי באבד: את מרשה לי לבדוק?

<שי באבד: מותר לי לבדוק?

תמר זנדברג: כן, לגמרי.

<שי באבד: מי שמייעץ לי בדברים האלה, בבדיקה – כי כבר אמרו לי אלף פעמים על דברים שאני חייב לעשות, ואני לא בהכרח חייב לעשות אותם.

<שי באבד: אז אני אבדוק את זה.

<שי באבד: מה שאני מחויב, אני בהכרח אעשה.

<שי באבד: בסוף, אני פקיד ציבור.

<שי באבד: זה לא עסק של אבא שלי, משרד האוצר זה לא עסק של אבא שלי.

<שי באבד: מה שאני מחויב על פי חוק, ומי שמחייב אותי בתוך המשרד על מה אני צריך או מה אני לא צריך, זה היועץ המשפטי.

<שי באבד: בשביל זה הוא נמצא במשרד.

<שי באבד: מה שהוא יחייב אותי לעשות, אני מתחייב לך שאני אעשה, זה הכל.

<שי באבד: באופן מלא, דרך אגב.

תמר זנדברג: מאה אחוז.

תמר זנדברג: רק תשובה אחרונה בנושא רשות המיסים.

תמר זנדברג: שניה רגע, יהודה, רק שנענה - - -

<שי באבד: ולפרוטוקול, בוודאי ובוודאי שאני לא מקדם לוביסטים – אם ככה יישמע או ככה ייצא אחר כך מהדיון הזה.

<שי באבד: אני לא מקדם לוביסטים של חברות טבק, או שיש לי איזשהו עניין עם לוביסטים של חברות טבק.

תמר זנדברג: ברור.

תמר זנדברג: רק נושא הפיקוח של רשות המיסים, מבצעי הפיקוח של רשות המיסים.

תמר זנדברג: זה גם נושא שהוזכר פה.

תמר זנדברג: זה מוכר לכם?

<שי באבד: אני אעשה בדיקה על זה, אני לא מכיר את זה.

<שי באבד: אני אעשה בדיקה על זה.

<שי באבד: יש פה נציג של רשות המיסים, אולי הוא יתייחס לזה.

יהודה גליק: עמדה הוועדה, שהיא עמדה שמובילה אותה היושבת ראש, היא עמדה שהיא מקובלת על ארגון הבריאות העולמי, שאנחנו מנסים לקדם את מניעת העובדה שכל מי שנולד אחרי גיל מסוים, אחרי שלב מסוים, לא ייפגש עם סיגריות.

יהודה גליק: צה"ל צועד אתנו יד ביד בדבר הזה, משרד הבריאות צועד אתנו יד ביד בזה.

יהודה גליק: מובילה את זה ביד רמה חברת הכנסת תמר זנדברג.

יהודה גליק: משרד הבריאות תומך בדבר הזה, הרמטכ"ל תומך בדבר הזה.

יהודה גליק: אנחנו מבקשים מכם, משרד האוצר, להיות אתנו שותפים בדבר הזה, כי באמת מדובר בחיי אדם.

יהודה גליק: אין אף אחד – אני אומר לך, אני מפסיד קולות כל פעם שאני מתווכח על הדבר הזה, אבל אני מתחנן בפניך, תהיה שותף אתנו לדבר הזה.

<שי באבד: אז יהודה, אני אגיד לך מילה ואני אסכם בזה.

<שי באבד: אני לא יודע, אני אבדוק את הנושא, אמרתי לך, של המיסוי.

<שי באבד: אתה מכיר, ולמדת בטח את הספר הכוזרי, שמחשבותיך רצויות אך מעשיך אינם רצויים, נכון?

<שי באבד: נאמר למלך כוזר.

<שי באבד: אז אני אומר לך שוב, אני לא יודע – אני בעד, יש לך שותף.

<שי באבד: השאלה היא אם האמצעי זו הדרך הנכונה או לא.

<שי באבד: אני לא יודע, ואני לא אומר כן או לא.

<שי באבד: אני אומר לך שאבדוק, זה הכל.

יהודה גליק: אבל את הדברים האלה לומדים לפי ניסיון בעולם.

תמר זנדברג: הדבר היחיד – רגע, שניה.

תמר זנדברג: מכיוון שהמנכ"ל עוד רגע עוזב, אני רוצה שנייה לסכם את מה שקשור אליו שהוא ישמע.

תמר זנדברג: אם מישהו מרשות המיסים יכול להתייחס לנושא הזה כדי להשלים את התשובה.

תמר זנדברג: אני רוצה להגיד ככה: אנחנו רשמנו לפנינו את העבודה של המשרד מול וועדת הכספים, בנושא הדיון של האייקוס, ואנחנו מצפים לתשובת

תמר זנדברג: כם לפני ה – זאת אומרת, אם נראה את זה בלוח בוועדת הכספים, מצוין, אנחנו כמובן נבוא.

תמר זנדברג: זה אחד.

תמר זנדברג: שתיים, רשמנו לפנינו את כוונתך לקחת את נושא מיסוי הטבק לגלגול אליך לשולחן.

תמר זנדברג: אם תוכל לדווח לוועדה - - -

<שי באבד: אני אחזור אלייך עם לוחות זמנים אחרי שנשב על זה עם הצוות.

תמר זנדברג: בדיוק.

יהודה גליק: אני מציע גם שתזמין גורמים רפואיים שיהיו - - -

תמר זנדברג: בסדר, קודם כל שידווח לנו מה לוח הזמנים.

תמר זנדברג: אחר כך זה מן הסתם ייקח איזשהו תהליך, אבל בוא נגיד שעד סוף המושב, נניח, יש לנו עוד חודש מהיום, משהו כזה, רק תדווח לנו על לוחות הזמנים שהולכים להיות.

<שי באבד: מקובל.

<שי באבד: עד סוף המושב תקבלי לוחות זמנים, מקובל.

<שי באבד: הלאה.

תמר זנדברג: שלוש, זה נושא רשות המיסים, שתכף נשמע.

תמר זנדברג: ארבע, סיגריות אלקטרוניות.

תמר זנדברג: הוועדה – תרכזו אלינו, ואנחנו נעביר אליך, האם מדובר בתופעה משמעותית שצריך לקחת – לעשות כאן משהו, איזשהו צעד מיסוי.

תמר זנדברג: אתה תבדוק את המחויבויות שלך אל מול האמנה הבינלאומית בנושא פגישות עם לוביסטים.

תמר זנדברג: רשות המיסים אמרנו.

תמר זנדברג: בנוסף, נושא חובת מינוי הפקחים.

תמר זנדברג: משרד הבריאות או רשות מקומית, גם כן, אתם תבדקו את עמדתכם בנושא.

תמר זנדברג: אני מבינה שזה חוק, יש חוק – הצעת חוק בנושא הזה.

<קריאה: אמור להיות חוק, אבל משרד האוצר מתנגד.

תמר זנדברג: בסדר, בגלל זה אני אומרת.

<שי באבד: של מה?

תמר זנדברג: חובת מילוי פקחים לאכיפת עישון במקומות ציבוריים.

<שי באבד: בואו נדייק.

<שי באבד: אני לא מכיר, אבל אם משרד האוצר – משרד האוצר אף פעם לא התנגד לחובת מינוי פקחים.

<שי באבד: משרד האוצר, אם הוא התנגד, הוא התנגד לזה שבמשרד – למימון.

<שי באבד: אז בואו רק רגע נדייק.

<קריאה: גם כל עניין מימון ההסברה והטיפול במניעת עישון בקרב ילדים, 170,000 מעשנים נוספו בשנה האחרונה.

<שי באבד: אני אתן את זה באנקדוטה, ובאנקדוטה הזו אני אסיים.

<שי באבד: רק שתכירו קצת, טיפה תיכנסו יותר לעבודת משרד האוצר.

<שי באבד: היה פעם בעיריית תל אביב ראש עיר שקראו לו צ'יץ'.

<שי באבד: צ'יץ' פיתח שיטה שעל שם השיטה שלו מתנהלת עד היום ממשלת ישראל, ואולי גם ממשלות אחרות.

<שי באבד: שיטת צ'יץ' עשתה את הדבר הבא: היה לו תקציב לעיר, ותקציב עיריית תל אביב, תאמינו לי, הוא אחד מהתקציבים הגדולים, זו העיר בערך הכי עשירה בארץ, אם לא העיר הכי עשירה בארץ.

<שי באבד: כל פעם שהוא לא היה מקבל תקציב למשהו ספציפי שהוא היה רוצה, הוא היה הולך למעון לנשים מוכות, הוא היה הולך לילדים בסיכון סוגר, ואומר: בגלל שהממשלה לא נותנת לי את השקל הנוסף, אז עכשיו המעון לנשים מוכות, או הילדים בסיכון או כל דבר אחר, נסגר.

<שי באבד: תראו איזו ממשלה עם דם על הידיים.

<שי באבד: רק שהאמת היא קצת יותר מורכבת, כי כשלמשרד הפנים יש תקציב, אני לא יודע אם זה משרד הפנים או משרד הבריאות, מי אחראי על הפקחים האלה, והוא מחליט שהוא לא רוצה, מכל המיליארדים שלי לו, להקצות לדברים האלה, אלא הוא מקצה את זה לדברים שלו, והוא בא למשרד האוצר: אתה רוצה שיהיו פקחים?

<שי באבד: אתה רוצה, אני אעשה לך שיטת צ'יץ'.

<שי באבד: אם לא תיתן לי כסף נוסף, ואם לא תיתן לי זה, אני אדאג שלא יהיו פקחים.

<שי באבד: אני מוכן לחתום לך עכשיו – שניה, אל תעני לי.

<שי באבד: אני מוכן לחתום לך עכשיו, שאם אני אעשה תעדוף מקצועי של משרד הפנים או של איזה משרד שעושה את זה, אני אמצא כסף לפקחים בתעדוף הרבה יותר גבוה מהרבה דברים אחרים שהוא מוציא עליו כסף.

<שי באבד: פתאום יהיו פקחים, ופתאום יהיה מימון והסברה לפקחים גם כן.

<שי באבד: רק כל משרד יש לו את השיטות הפוליטיות שלו להתנהל, ויש לו את הדרכים ואת האמצעים שבמסגרתם הוא פועל דרך שיטת צ'יץ' ויודע לסחוט את השקל הנוסף.

<שי באבד: אנחנו, שצריכים לשמור על הקופה הציבורית מפני כל הבקשות השונות של כל משרדי הממשלה וכל הגורמים השונים, צריכים לדעת איך עושים את התעדוף הזה.

<שי באבד: לכן, אין לי ספק שברמה המקצועית משרד האוצר לעולם לא יתנגד לפקחים, זה לא בתחום העניין שלו, הוא לא מבין בזה, הוא לא מתעסק בזה, הוא לא צריך להתעסק בזה.

<שי באבד: המקום שלו זה - - -

<קריאה: אני אומר לך למה הוא התנגד.

<קריאה: הוא התנגד בגלל עניין התקבולים, למי זה הולך, לעיריות או למשרד האוצר?

<קריאה: על העניין הזה אין אכיפה, בגלל הסיבה הזאת אין אכיפה.

<שי באבד: אז רגע, שוב, את רק מאששת את מה שאני אומר.

<שי באבד: משרד האוצר לא מתנגד לפקחים, רק מישהו מנסה לגזור, או בתקבול או בדרך אחרת איזושהי קופה, ולקופה הזאת משרד האוצר מתנגד.

<שי באבד: אם כל כך רוצים פקחים – קודם כל שישימו פקחים.

<שי באבד: לא מעניין התקבולים, קודם כל שישימו פקחים, קודם כל שימנעו את הבעיה.

<שי באבד: אחר כך למי הכסף הולך או לא למי הכסף הולך, תשבו עם משרד האוצר בנפרד.

<שי באבד: למה לא עשו את זה?

<שי באבד: למה מתנים את החוק בתקבולים?

<שי באבד: למה מתנים את החוק במימון?

<שי באבד: את השיטות האלה, תאמיני לי, אני שלוש שנים מנכ"ל משרד האוצר, זה הרבה זמן לקדנציה של מנכ"ל, מכיר - - -

<קריאה: ומה עם החוק של יעל גרמן?

<שי באבד: לא נכנס עכשיו.

<קריאה: החוק שלפני שנה הוגש - - -

תמר זנדברג: תודה רבה.

תמר זנדברג: בואי תדברי כשישמעו אותך בפרוטוקול.

<שי באבד: רק מילה אחרונה.

<שי באבד: אחד, תודה רבה על הזימון.

<שי באבד: שתיים, כל מה שהתחייבתי - - -

תמר זנדברג: תודה לך, תודה שהגעת.

תמר זנדברג: הרוחות כאן סוערות כי הנושא רגיש לכולם.

<שי באבד: אני יודע.

<שי באבד: אני לא נגד הנושא.

<שי באבד: שתיים, אתם יכולים לתאר לעצמכם, שלא שחס וחלילה אני מזלזל בנושא הזה, ולא שחס וחלילה יש לי משהו.

<שי באבד: אני חושב שהנושא הזה הוא נשוא חשוב, אני חושב שהדבר הזה הוא – אמרתי לכם, אני נגד סיגריות באופן אישי, אני חושב שזה דבר לא טוב.

יהודה גליק: זה שאתה אומר שאתה עכשיו תקיים דיון כששר הבריאות שלח לך מכתב במאי - - -

<שי באבד: שניה.

<שי באבד: כמות הדברים שאני אמור לקיים עליהם דיונים ושלחו לי עליהם מכתבים היא אינסופית.

<שי באבד: צריך עשרה מנכ"לי אוצר כדי לטפל בבעיות של המדינה הזאת.

<שי באבד: אז צר לי שלא הספקתי להגיע.

<שי באבד: אני אקח את זה, מה שהבטחתי והתחייבתי בפני הוועדה אני אבצע - - -

תמר זנדברג: אנחנו רשמנו לפנינו, אנחנו נשלח לך סיכום.

תמר זנדברג: תודה רבה שי.

<שבי גטניו: זה אובדן הכנסות של מיליארד וחצי שקלים למדינה.

<שי באבד: אל תדאג להכנסות, בסדר?

<שי באבד: תשאיר לנו את ההכנסות.

<שי באבד: תודה.

תמר זנדברג: טוב.

תמר זנדברג: אירית שמש, המועצה הישראלית למניעת עישון.

<אירית שמש: כן.

תמר זנדברג: סליחה על זה, את רואה, אנחנו מנסים להכניס את כולם.

תמר זנדברג: בבקשה.

<אירית שמש: טוב, אני הגעתי מכרמיאל בגלל שהנושא הזה מאוד חשוב לי.

תמר זנדברג: ברוכה הבאה.

<אירית שמש: ברוכים הנמצאים.

<אירית שמש: ב-2005 אני הייתי הראשונה שתבעה מסעדה, ובעקבות התביעה שלי, איסור העישון חוקק כחוק – התיקון לחוק למניעת עישון במקומות ציבוריים.

<אירית שמש: מה שקורה עכשיו, זה שאני רואה שאומנם יש חוק, אבל אין אכיפה.

<אירית שמש: כל עניין הסיגריות, הטבק לגלגול, אני לא מבינה למה לא מיישרים קו בכלל.

<אירית שמש: כבר דיברנו על זה וטחנו את העניין הזה כבר כאן.

<אירית שמש: אני לא מבינה למה לא מיישרים קו, בכלל, עם סיגריות?

<אירית שמש: מ-2015 נוספו – ב2015 היו 20% מעשנים, ב-2016 יש לנו נתון כבר של 22% מעשנים.

<אירית שמש: אל תקלו ראש בשני האחוזים הבודדים האלה, מדובר ב170,000 אלף אנשים שהתחילו לעשן.

יהודה גליק: שהם בעיקר ילדים.

<אירית שמש: בעיקר ילדים.

<אירית שמש: יש לי שתי בנות באותו בית ספר, אחת בכיתה ז' ואחת ב-י"ב, שתיהן מספרות לי על ילדים בשכבות שלהן שמעשנים.

<אירית שמש: זאת שבכיתה ז' ביקשה ממני שאני אבוא לתת הרצאה.

<אירית שמש: אני נותנת הרצאות כאלה מידי פעם, אבל שאני אבוא לתת הרצאה כדי למנוע בעד הילדים להתחיל לעשן שם, בעד אלה שעוד לא מעשנים.

<אירית שמש: אני חושב שצריך לקחת את העניין הזה לידיים.

<אירית שמש: אנחנו צריכים להשיג תקציבים, לעסוק במניעת עישון בקרב ילדים ובאוכלוסייה בכלל, להסברה.

<אירית שמש: חברות הסיגריות מקציבות לזה 60 מיליון שקלים בשנה, להגברת העישון בקרב האוכלוסייה.

<אירית שמש: הממשלה שלנו, המדינה שלנו לא משקיעה בזה שקל, למניעת העישון, שזה דבר שהוא נוראי.

<אירית שמש: יש לנו את העניין הזה של החוק של יעל גרמן, שלא קודם, ואני לא מבינה למה הוא נתקע.

<אירית שמש: זה גם, שוב, עניין של משרד האוצר, שתקע את העניין הזה.

<קריאה: על איזה חוק את מדברת?

<אירית שמש: החוק להקלת תהליכים, לא זוכרת איך היא הגדירה אותו.

<אירית שמש: לא משנה.

<אירית שמש: זה החוק שאמור להטיל את האחריות על חברות הטבק, בסופו של דבר.

תמר זנדברג: שיאפשר לתבוע אותן.

<אירית שמש: שיאפשר לתבוע את חברות הטבק על הנזקים שהן עצמן גורמות לנו.

תמר זנדברג: אירית, לסיום.

תמר זנדברג: תודה.

תמר זנדברג: ניצן דה-פז, זה אתה?

תמר זנדברג: בבקשה.

<ניצן דה-פז: אני חבר בוועדה לחוץ וסביבה.

<ניצן דה-פז: אני רוצה לדבר על הפן ההלכתי של העישון.

<ניצן דה-פז: הרבה מאוד גדולי דור מחמירים, אוסרים לעשן בגלל הנזקים הבריאותיים.

<ניצן דה-פז: בנוסף, ראיתי בפוסקים שאפילו אם נאמר שזה מותר, בכל מקרה אסור לאדם לעשן ליד אחרים כי הוא גורם להם לנזק ולצער.

<ניצן דה-פז: יש בזה איסור של ביטול תורה.

<ניצן דה-פז: יש עוד כל מיני איסורים נלווים.

<ניצן דה-פז: לאור כל הבעיות ההלכתיות, אני מבקש להעלות את המיסים על הטבק והסיגריות.

תמר זנדברג: תודה רבה.

תמר זנדברג: טוב, אני רוצה לסכם את הדיון.

תמר זנדברג: אני רוצה מאוד להודות לכולם על ההשתתפות, על הדברים.

תמר זנדברג: אנחנו כמובן – השולחן הזה הוא מכיר אחד את השני ואת הנושא היטב, אבל באמת הייתה לנו כאן הזדמנות בהמשך להליכים שנקטנו, להביא בפני הוועדה את מנכ"ל משרד האוצר, כדי לשמוע את הדברים מגוף ראשון.

תמר זנדברג: אני מודה שאני גם – אמר את זה קודם חבר הכנסת יהודה גליק, אני מודה שההתרשמות שלי זה שאין נפילת אסימון במסדרונות משרד האוצר, מה נזקי העישון ומה התפקיד שלהם, כן דרך המיסוי, להוביל בהקשר הזה.

תמר זנדברג: זה מזכיר לי בהרבה משרדי ממשלה, אני קוראת לזה שיטת כן ולא: כן, אני נגד, אבל אנחנו לא נעשה את מה שצריך.

תמר זנדברג: יש לנו כאן דברים נורא ברורים, שהם באחריות משרד האוצר, בתחום המיסוי ובדברים אחרים שהם מגשימים את מילוי האמנה שישראל חתומה עליה, בשלל נושאים שעלו כאן.

תמר זנדברג: אני לא אחזור על הסיכום, כי אמרתי אותו קודם בפני המנכ"ל.

תמר זנדברג: יש לנו כאן סיכום בנקודות מאוד קונקרטיות, בלי לפתוח כל פעם סימפוזיון על מה הצעדים וכולי.

תמר זנדברג: השולחן הזה מכיר את הצעדים.

תמר זנדברג: ככל הנראה, שמענו כבר גם את האמירות שהשר לא מעלה מיסים ודברים מן הסוג הזה, זה לא העלאת מיסים, זו הצלת חיים, וכך אנחנו רואים את זה.

תמר זנדברג: זו השוואת מיסוי לפי מה שנדרש מישראל, גם לפי האמנה הבינלאומית, אבל גם לפי המחויבויות הציבוריות, ואפילו אני אגיד מילה כאן שלפעמים היא אסורה בכנסת, המוסריות שלנו.

תמר זנדברג: גם לפי זה, גם לפי ערכי מוסר, גם לפי זה מידי פעם אנחנו פועלים.

תמר זנדברג: אז אנחנו נעמוד על הדברים האלה, על לוח זמנים - - -

יהודה גליק: אני רוצה להגיד לך תודה רבה.

<שבי גטניו: המון תודה לך תמר, שיירשם בפרוטוקול.

יהודה גליק: הישג אחר שבעיני הוא הישג גדול – אני לא יודע מה יקרה, אבל לפחות התחייב שיהיה דיון על זה.

יהודה גליק: אני כבר שנה וחצי מתחנן לפניהם שיבואו וישמעו.

<שבי גטניו: תמר הודיתי לשי ולא הודיתי לך.

<שבי גטניו: באמת, אנחנו כולם מודים לך על הרמת הנושא באופן מאוד רציני.

<שבי גטניו: באמת, זה לא מובן מאליו.

תמר זנדברג: באמת תודה.

תמר זנדברג: אז אנחנו נעבוד מול וועדת הכספים בנושא האייקוס, אנחנו נקבל לוח זמנים תוך 30 ימים בנושא הטבק לגלגול, ונקבל תשובות על כל שאר הנושאים.

תמר זנדברג: זה רשות המיסים, הפקחים, מינוי פקחים, סיגריות אלקטרוניות והמחויבויות בנושא הפגישות עם לוביסטים, וכמובן נפרסם אותם.

<שוש גן-נוי: יש לי שאלה.

<שוש גן-נוי: אם נניח שהם לא מקצים תאריך, מה הוועדה – מה אפשר לעשות?

תמר זנדברג: אז הנה, את רואה, הוועדות בכנסת זה לא דבר אופרטיבי, אבל את רואה, הנה, פעמיים היה כאן, הפעלנו סעיף בתקנון כדי להביא את המנכ"ל, וזה קרה.

תמר זנדברג: אז אנחנו נמשיך לעקוב בכל הכלים שיש לנו, גם הציבוריים וגם הפרלמנטריים על מנת שזה יקרה, נפעיל אותם.

תמר זנדברג: אני מודה לכולם, הישיבה נעולה.